<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0617">H-0617/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: december 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0617">Zadeva: Prisilno izvajanje delovnega procesa mornarjev</OBJECT><CONTENT><PARA>Vlada stranke PASOK je 29. novembra 2010 sprejela sramotno odločitev, da prisili v izvajanje delovnega procesa mornarje, ki so stavkali, da bi zaščitili svoje pravice in da bi se podpisala kolektivna pogodba za leto 2010, ob tem pa je mobilizirala državne organe pregona. Specialne enote policije so vdrle na potniško ladjo Faistos Pallas in grozeč z orožjem od mornarjev zahtevale, naj dvignejo sidro. Prisilno izvajanje delovnega procesa stavkajočih mornarjev, ki ga je vlada stranke PASOK in Nove demokracije v zadnjih osmih letih izvedla že tretjič, priča, da se je avtoritaren odnos do delavskega gibanja zaostril, da bi se zavarovali in povečali zaslužki ladjarjev. Vlada neposredno oporeka temeljnim političnim svoboščinam in pravicam, kot je pravica do stavke, ki so si jih delavci priborili po hudem in krvavem boju. Delavsko gibanje zahteva, naj se nemudoma prekličeta sklep o prisilnem izvajanju delovnega procesa mornarjev in posledični ukrep pregona.</PARA><PARA>Ali Svet obsoja nesprejemljive poskuse vlade, da omeji temeljne socialne svoboščine delavcev in da jim oporeka?</PARA></CONTENT></QUEST>