<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000038">H-000038/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: februar 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28115">Mairead McGuinness</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000038">Zadeva: Pritožba Komisiji proti državi članici </OBJECT><CONTENT><PARA>Ali lahko Komisija posreduje izčrpno informacijo o svojem postopku obravnave pritožb in nazorno pojasni svoja merila za določitev prednostne obravnave pritožbe? Ali po mnenju Komisije sedanja pravila za odnose s tožniki glede kršitev zakonodaje Skupnosti izkazujejo in upoštevajo najboljšo prakso? Ali bi Komisija svoj postopek opisala kot jasno opredeljen, ki v enaki meri upošteva tožnika in obtoženega in ki je vedno odprt, transparenten in ga je enostavno spremljati? Ali je pravilno, si samo prizadevati za sprejem odločitve glede določene zadeve (bodisi sprožiti postopek za ugotavljanje kršitev bodisi zaključiti primer) v dvanajstih mesecih od prejema pritožbe v generalnem sekretariatu? Ali upravna jamstva kar koli jamčijo?</PARA><PARA>Ali Komisija lahko potrdi, da so podrobne informacije, vključno z zagotovljenimi časovnimi razporedi vseh faz postopka obravnave pritožbe, na voljo državljanom in kje?</PARA><PARA>Kaj je po mnenju Komisije potrebno storiti za pospešitev postopka in sprejemanje hitrejših odločitev? Ali Komisija s tem v zvezi predlaga določene ukrepe?</PARA></CONTENT></QUEST>