<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0131">O-0131/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>v imenu <COMMITTEE COMMID="2862">Odbora za ekonomske in monetarne zadeve</COMMITTEE></TI-AUTHOR></TI><OBJECT OBJID="OBJ0131">Zadeva: Revizija pravil o konkurenci za horizontalno sodelovanje</OBJECT><CONTENT><PARA>Uredbi o skupinskih izjemah, tako tista za specializacije (Uredba Komisije (ES) št. 2658/2000<FNREF FNIDREF="FN1"/>) kot tista za raziskave in razvoj (Uredba Komisije (ES) št. 2659/2000<FNREF FNIDREF="FN2"/>), prenehata veljati 31. decembra 2010. Komisija namerava sprejeti dve novi uredbi o skupinskih izjemah, da bi ju nadomestila, in nekaj smernic, s katerimi bi zainteresiranim stranem pomagala analizirati in razumeti, ali so njihovi sporazumi o sodelovanju skladni s pravili o konkurenci, in sicer s členom101(3) Pogodbe o delovanju Evropske unije. Komisija poleg tega, v nasprotju s prejšnjo kritično oceno kupne moči v sektorju trgovine na drobno, sedaj na splošno pozdravlja sporazume o skupni nabavi.</PARA><PARA>1.  Kateri so natančno prispevki zainteresiranih strani, pridobljeni med procesom posvetovanja, ki jih namerava Komisija vključiti v končni zakonodajni okvir?</PARA><PARA>2.  Ali je Komisija analizirala, ali bi imele zainteresirane strani koristi od sprejetja novih posebnih uredb o skupinskih izjemah, ki bi zajemale druge vrste horizontalnih sporazumov poleg specializacije ter raziskav in razvoja? Ali bi se ji zdelo koristno pripraviti osnutke novih uredb o skupinskih izjemah na področju horizontalnega sodelovanja?</PARA><PARA>3.  Ali Komisija namerava reševati težavo tako imenovane patentne zasede v okviru osnutkov novih uredb ali meni, da bi bila za preprečevanje zlorab patentov potrebna dopolnilna zakonodaja, prilagojena sektorjem? Ali je Komisija predana zagotavljanju združenega zakonskega okvira med pravili o konkurenci in zakonodajo za posamezne sektorje na področju pravic intelektualne lastnine?</PARA><PARA>4.  Katere posebne odločitve ali poravnave v zadevah je Komisija uporabila pri razvoju osnutkov svojih novih pravil? V kakšni meri se je pri razvoju osnutkov novih pravil oprla na izkušnje nacionalnih organov za konkurenco iz EU in mednarodnih organov za konkurenco?</PARA><PARA>5.  Ali je gospodarska kriza kakorkoli vplivala na sodelovanje med organi za konkurenco po svetu v procesu priprave nove zakonodaje? Ali se na področju politike konkurence razvija kakršnokoli ”globalno upravljanje“ na ravni Mednarodne mreže za konkurenco ali katerega drugega foruma?</PARA><PARA>6.  Kako namerava Komisija pri reviziji osnutka razrešiti protislovje v svoji oceni nabavnih zadrug in istočasno upoštevati pobude Parlamenta na tem področju?</PARA><FN FNID="FN1">  UL L 304, 5.12.00, str. 3</FN><FN FNID="FN2">  UL L 304, 5.12.00, str. 7</FN></CONTENT></QUEST>