<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0208">O-0208/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96910">Judith A. Merkies</PERSON>, <PERSON ID="39711">Victor Boştinaru</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0208">Zadeva: Kriza z odpadki v Kampaniji (Italija)</OBJECT><CONTENT><PARA>23. oktobra 2010 je bila objavljena izjava komisarja Potočnika o razmerah glede odpadkov v Kampaniji, v kateri komisar ugotavlja, da se od krize z odpadki leta 2007 in postopka za ugotavljanje kršitev proti Italiji, ki je sledil, ni veliko spremenilo. Evropsko sodišče je 4. marca 2010 Italijo obsodilo, ker v Kampaniji ni vzpostavila omrežja obratov, ki bi zadostovalo za odstranjevanje komunalnih odpadkov na način, ki ne ogroža zdravja ljudi in okolja.</PARA><PARA>Komisija je 1. decembra 2010 na seji parlamentarnega odbora ENVI v delu o izvajanju zakonodaje izjavila, da direktiva o odlagališčih ne določa natančno, da odlagališča ne smejo biti na območju nacionalnih parkov, temveč določa, da morajo biti vsi ukrepi za ravnanje z odpadki skladni z zadevno okoljsko zakonodajo. Skratka, zakona, ki bi prepovedoval odlagališča v nacionalnih parkih, ni.</PARA><PARA>Katere ukrepe je Komisija sprejela ali namerava sprejeti, da bi preprečila morebitna okoljska in zdravstvena tveganja zaradi krize ravnanja z odpadki, zagotovila učinkovit nadzor nad ustreznim zbiranjem in predelavo odpadkov ter od ustreznih regionalnih organov zahtevala, naj predstavijo uresničljiv načrt ravnanja z odpadki?</PARA><PARA>Kako Komisija ocenjuje sedanji načrt ravnanja z odpadki deželne vlade? Kakšne roke je Komisija določila za začetek veljavnosti načrta, skladnega s predpisi EU?</PARA><PARA>Kdaj bo Komisija začela postopek iz člena 260 proti Italiji, ki bo državi nalagal kazni, vse dokler njeno ravnanje ne bo skladno s sodbo Sodišča? Katere druge instrumente politik bo Komisija uporabila za posredovanje v sedanji krizi z odpadki v Kampaniji, razen ponovnega zagona postopka za ugotavljanje kršitev?</PARA><PARA>Ali Komisija lahko potrdi, da zakonodaja EU ne prepoveduje odprtja odlagališč odpadkov v nacionalnih parkih/na območjih nacionalne dediščine/na območjih Natura 2000? Ali bo Komisija, če to drži, ukrepala in to pravno vrzel zapolnila?</PARA></CONTENT></QUEST>