<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000014">O-000014/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96826">Tamás Deutsch</PERSON>, <PERSON ID="28165">Lambert van Nistelrooij</PERSON>, <PERSON ID="96779">Danuta Maria Hübner</PERSON>, <PERSON ID="33982">Marian-Jean Marinescu</PERSON>, <PERSON ID="95017">Iosif Matula</PERSON>, <PERSON ID="97968">Andrey Kovatchev</PERSON>, <PERSON ID="96659">János Áder</PERSON>, <PERSON ID="23813">Zoltán Bagó</PERSON>, <PERSON ID="28150">Kinga Gál</PERSON>, <PERSON ID="28145">Béla Glattfelder</PERSON>, <PERSON ID="23816">András Gyürk</PERSON>, <PERSON ID="96707">Ágnes Hankiss</PERSON>, <PERSON ID="28141">Lívia Járóka</PERSON>, <PERSON ID="96829">Ádám Kósa</PERSON>, <PERSON ID="23819">Csaba Őry</PERSON>, <PERSON ID="102886">Ildikó Gáll-Pelcz</PERSON>, <PERSON ID="28135">György Schöpflin</PERSON>, <PERSON ID="23820">László Surján</PERSON>, <PERSON ID="23821">József Szájer</PERSON>, <PERSON ID="23866">Edit Bauer</PERSON>, <PERSON ID="96652">Alajos Mészáros</PERSON>, <PERSON ID="39724">Csaba Sógor</PERSON>, <PERSON ID="39726">László Tőkés</PERSON>, <PERSON ID="39725">Iuliu Winkler</PERSON>, <PERSON ID="4271">Elisabeth Jeggle</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000014">Zadeva: Strategija EU za Podonavje</OBJECT><CONTENT><PARA>Komisija je 8. decembra 2010 sprejela sporočilo in akcijski načrt za podonavsko strategijo Evropske unije (EUSDR). Podonavje se razteza čez 14 držav, vključno z osmimi državami članicami EU, v njem pa živi okrog 115 milijonov ljudi. Glede na to, da je večina izzivov, s katerimi se ta regija spopada, med seboj tesno povezanih, je izjemno pomembno sodelovati na makroregionalni ravni, če želimo čim bolj učinkovito izkoristiti njen neznanski razvojni potencial.</PARA><PARA>Kako bo po mnenju Komisije podonavska strategija prispevala k ponovnemu zagonu trajnostnega razvoja v državah, ki bodo v njej dejavno sodelovale?</PARA><PARA>Okoljski viri ne poznajo meja, njihov pomen pa presega interese posameznih držav. Podonavje ima izjemno bogate in raznolike ekosisteme, zato je treba posvetiti večjo pozornost okoljevarstvu. Varovanje biotske raznovrstnosti, obnova in ohranjanje kakovosti vode ter upravljanje z okoljskimi tveganji so nepogrešljivi dejavniki za ustvarjanje življenju prijaznega in trajnostnega Podonavja ter pametne rasti, ki je brez teh ukrepov v regiji ne bo mogoče doseči. Ali lahko Komisija podrobno pojasni, kaj lahko v zvezi s tem prispeva podonavska strategija?</PARA><PARA>Z uporabo neporabljenih sredstev (npr. sredstev Kohezijskega sklada iz nacionalnih proračunov) bi lahko bistveno podprli izvajanje strategije in ji zagotovili dodano vrednost, saj bi tako vse sodelujoče države skupaj izkoristile te možnosti financiranja, ki temeljijo na že obstoječih virih. Kaj Komisija meni o možnosti prerazporeditve neporabljenih sredstev EU iz EUSDR?</PARA></CONTENT></QUEST>