<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000079">O-000079/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON>, <PERSON ID="96815">Judith Sargentini</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000079">Zadeva: Prenova madžarske ustave</OBJECT><CONTENT><PARA>Madžarske oblasti so Parlamentu predložile osnutek ustave, ki: ne vsebuje opredelitve socialnih pravic: v novo ustavo je treba v skladu z mednarodnimi obveznostmi Madžarske med temeljne pravice vključiti tudi socialne pravice. Osnutek ustave ne zagotavlja pravice do državne podpore starejšim državljanom. Vsebuje omejujočo in nazadnjaško opredelitev družine: osnutek ustave bo domnevno zaščitil zakonsko zvezo kot zvezo med moškim in žensko ter ščitil in podpiral družine izključno na podlagi te zveze. Enostarševske družine in pari, ki živijo v zunajzakonski zvezi, tako ne bodo deležni enake zaščite, pri čemer gre za diskriminacijo, saj bi morala ustava zagotoviti enako raven zaščite vsem družinam, ne glede na zakonski stan ali spol staršev. Ne vsebuje omembe prepovedi pravnega učinkovanja za nazaj: osnutek ustave ne prepoveduje pravnega učinkovanja zakonodaje za nazaj z negativnimi posledicami za državljane. Na področju zaščite embrionalnega življenja bi lahko nova ustava, s tem ko bi zaščitila življenje od trenutka spočetja, privedla do prepovedi splavov, čeprav jih v tej fazi odkrito ne prepoveduje. Ustava glede omejevanja temeljnih pravic v izrednih razmerah ne vsebuje zagotovila, da v takšnih razmerah ni mogoče omejiti najosnovnejših temeljnih pravic. To je v primerjavi s sedanjo ustavo velik korak nazaj. Ustavnemu sodišču niso bile povrnjene pravice: v odgovor na nedavno sodbo ustavnega sodišča je vladajoča stranka Fidesz temu organu omejila pravico do pregleda vse zakonodaje. Prenovi ustave nasprotujejo opozicijske stranke in nevladne organizacije, ki so kritizirale nepreglednost postopka, pomanjkljivost posvetovanj, natrpan urnik ter, z vidika vsebine, odpravo demokratičnega sistema zavor in ravnovesij. Evropska komisija za demokracijo skozi pravo (Beneška komisija) je madžarske oblasti pozvala, naj povečajo prožnost, odprtost ter pripravljenost za sklepanje kompromisov, ter pripravila priporočila, Parlamentarna skupščina Sveta Evrope pa je madžarske oblasti 25. marca pozvala, naj objavijo celovito mnenje. Osnutek ustave naj bi bil predvidoma sprejet v drugi polovici aprila<FNREF FNIDREF="FN1"/>. </PARA><PARA>Ali Svet spremlja postopek prenove madžarske ustave ter preverja, ali so predlagane spremembe v skladu s pogodbami in pravom EU, zlasti s členi 2, 6 in 7 Pogodbe o EU, s skupnimi demokratičnimi ustavnimi načeli ter s pravili o pravici do glasovanja na volitvah v Evropski parlament? Kakšna je njegova ocena in katere ukrepe bo sprejel? Ali meni, da bi utegnilo zaradi teh sprememb priti do tveganja za diskriminacijo na podlagi narodnostne in etnične pripadnosti, spolne usmerjenosti, vere ali prepričanja ali do kršitev načela enake obravnave? Ali bo pozval madžarske oblasti, naj počakajo mnenje Beneške komisije ter pred sprejetjem osnutka ustave izpolnijo njena priporočila? Ali bo pozval madžarske oblasti, naj preprečijo toge časovne omejitve ter zagotovijo obširno in odločilno razpravo, pri kateri bi sodelovali različne politične sile, civilna družba, akademiki in mediji?</PARA><FN FNID="FN1">  Z dvotretjinsko večino glasov sedanjega parlamenta, potem ko so odpravili pravilo štiripetinske večine v parlamentu; referenduma ne bo.</FN></CONTENT></QUEST>