<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000211">H-000211/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: junij 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96831">Jutta Steinruck</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000211">Zadeva: Položaj evropskih pripravnikov</OBJECT><CONTENT><PARA>Nedavna študija zveze nemških sindikatov (DGB) ponovno opozarja na neznosen položaj pripravnikov. Podatki kažejo, da pripravništvo opravlja 28 % vseh univerzitetnih študentov in da je v 40 % primerov to pripravništvo neplačano. Takšne razmere vzbujajo skrb, saj družbam prehaja v navado, da redne delavce zamenjujejo z visoko usposobljenimi pripravniki, ne da bi jim za to izplačali ustrezne plače. S težavo se spopada celotna Evropa. V Italiji ima skoraj polovica vseh pripravnikov magistrski naziv, razmere pa so podobne tudi v drugih državah članicah, kot so Francija, Avstrija in Velika Britanija. Zdi se, da število slabo plačanih pripravništev nenehno narašča. </PARA><PARA>Ali Komisija poleg obsežne študije izvaja še kakšne kratkoročne ukrepe za preprečevanje izkoriščanja mladih delavcev v Evropi?</PARA><PARA>Ali lahko od držav članic zahteva, da zagotovijo večjo jasnost v svojih zakonskih določbah ter poenostavijo izmenjave pripravnikov, ki svoja pripravništva opravljajo v drugih državah članicah?</PARA><PARA>Pobuda Mladi in mobilnost omenja „kakovosten okvir za pripravništva“. Kdaj točno je mogoče pričakovati ta okvir? Ali se načrtujejo druge pobude, ki bi podpirale vključevanje mladih delavcev na trg dela?</PARA></CONTENT></QUEST>