<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000293">O-000293/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1913">Evelyne Gebhardt</PERSON>, <PERSON ID="1906">Bernhard Rapkay</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000293">Zadeva: Patenti za rastline in živali iz konvencionalne pridelave</OBJECT><CONTENT><PARA>Iz več poročil okoljskih organizacij je razvidno, da se v Evropi povečuje število prijav pri Evropskem patentnem uradu za podelitev patenta za rastline iz konvencionalne pridelave. </PARA><PARA>Leta 2010 je razširjeni odbor za pritožbe Evropskega patentnega urada odločil, da ni mogoče patentirati metod za konvencionalno pridelavo rastlin (G2/07 in G1/08). Patentni zadevi, o katerih je tekla razprava pri tej odločitvi, sta bila patenta za brokoli (EP1069819) in paradižnik (EP1211926) iz konvencionalne pridelave. Patent se je zahteval za postopek pridelave, pa tudi za dele rastlin. V zadevah G2/07 in G1/08 je Evropski patentni urad priznal omejitve člena 2(2) direktive o pravnem varstvu biotehnoloških izumov (Direktiva 98/44/ES, direktiva o biotehnologiji) in je na podlagi ustrezne sodne prakse razložil člen 53(b) Evropske patentne konvencije. Razširjeni odbor za pritožbe Evropskega patentnega urada je odločil, da je treba postopek pridelave obravnavati kot „v bistvu biološkega“ in ga zato ni mogoče patentirati zaradi člena 4(b) direktive Evropske unije 98/44/ES in ustreznega člena 53b Evropske patentne konvencije, ki izključujeta patentiranje „postopkov za pridobivanje rastlin ali živali, ki so v bistvu biološki.“ </PARA><PARA>Vendar ti odločitvi ne rešujeta pravnih vprašanj ali osnovnih problemov pri konvencionalni pridelavi. Tako je na primer Evropski patentni urad maja 2011 podelil dodatni patent za melone iz konvencionalne pridelave (EP 1 962 578). Proizvodi, kot so rastline in sadje, so se obravnavali kot izum. Razlaga evropske patentne zakonodaje kaže, da bi bilo mogoče konvencionalno („v bistvu biološko“) pridelavo patentirati, čeprav je bil postopek pridelave izključen. </PARA><PARA>Pozivamo Komisijo, naj odločno opozori, da v Evropi ni mogoče patentirati rastlin in živali iz konvencionalne pridelave.</PARA><PARA>Ali se Komisija strinja, da sedanja praksa Evropskega patentnega urada preširoko tolmači člen 4(b) Direktive št. 98/44/ES? Ali lahko pojasni pomen člena 2(2) direktive o biotehnologiji? </PARA></CONTENT></QUEST>