<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0024">O-0024/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="1309">Brian Simpson</PERSON>, v imenu <COMMITTEE COMMID="2868">Odbora za promet in turizem</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0024">Zadeva: Varnost v letalstvu: uporaba Uredbe o "črni listi" EU (ES št. 2111/2005)</OBJECT><CONTENT><PARA>Ob upoštevanju naslednjega: uporabe Uredbe (ES) št. 2111/2005<FNREF FNIDREF="FN1"/> o vzpostavitvi seznama Skupnosti o letalskih prevoznikih, za katere velja prepoved opravljanja letov v Skupnosti (uredba o „črni listi“), napovedi Komisije o internih ukrepih za zagotovitev, da bi bila ta uredba izvedena učinkoviteje, in potrebe po boljšem mednarodnem sodelovanju s tretjimi državami in ICAO, vključno s svetovnim seznamom o letalskih prevoznikih, za katere velja prepoved opravljanja letov (KOM(2009)0710), bi rad zastavil naslednja vprašanja.</PARA><PARA>Katere ukrepe namerava sprejeti Komisija za zagotovitev, da bodo državljani EU, ki letijo v tretje države, obveščeni o tistih letalskih prevoznikih, za katere velja prepoved opravljanja letov in so na „črni listi“, glede na to, da te letalske družbe še naprej opravljajo notranje lete in lete drugje po svetu? Katere informacije so na voljo potnikom glede letalskih družb, katerih licenca je bila razveljavljena? </PARA><PARA>Katere instrumente namerava uporabiti v tretjih državah za spremljanje skladnosti z varnostnimi standardi ICAO, vključno z ustanovitvijo neodvisnih in učinkovitih regulativnih organov? Bo Komisija preučila, ali je treba vpeljati usklajene in standardizirane postopke preverjanja na ploščadi ter vzpostaviti učinkovit sistem za mednarodno izmenjavo zanesljivih podatkov?</PARA><PARA>Kakšne ukrepe bo sprejela, da bo zagotovila, da nacionalni regulativni organi civilnega letalstva obravnavajo pomanjkljivosti glede varnosti na osnovi revizij ICAO in izboljšajo varnost v letalstvu ter zagotovijo visoko raven zmogljivosti za nadzor? </PARA><PARA>Lahko navede, koliko drugih držav je sprejelo zakonodajo o „črni listi“, podobno tisti Evropske unije?</PARA><FN FNID="FN1">  UL L 344, 27.12.2005, str. 15.</FN></CONTENT></QUEST>