<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0160">O-0160/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa I Balcells</PERSON>, <PERSON ID="4274">Olle Schmidt</PERSON> in Baroness <PERSON ID="4529">Sarah Ludford</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0160">Zadeva: Nova dognanja v zvezi s programom izrednih izročitev obveščevalne agencije CIA in skrivnimi zapori na ozemlju EU</OBJECT><CONTENT><PARA>Mediji so 18. novembra razkrili, da je v Litvi<FNREF FNIDREF="FN1"/> v letih 2004 in 2005 deloval skrivni zapor, v katerem so z mučenjem zasliševali osumljene teroriste Al Kajde. Litovski parlament je na zahtevo predsednice sprožil tretjo preiskavo. Litva naj bi privolila v odprtje zapora, potem ko ji je prejšnji ameriški predsednik Bush obljubil podporo pri vstopu v Nato. Poročila Evropskega parlamenta in Sveta Evrope so prav tako izpostavila dejstvo, da naj bi ameriške oblasti s pomočjo skrivnega Natovega sporazuma z dne 4. oktobra 2001 skušale prikriti dejavnosti agencije CIA na evropskih tleh. Na Poljskem so tožilci, potem ko je parlamentarna preiskava zanikala obstoj skrivnih zaporov na Poljskem, sprožili preiskavo o zaporu, ki naj bi se nahajal v bližini nekdanjega vojaškega letalskega oporišča<FNREF FNIDREF="FN2"/>. Italijansko sodišče je 4. novembra v odsotnosti obsodilo 23 ameriških agentov in dva člana italijanske obveščevalne službe, ker so v Milanu ugrabili Abu Omarja in ga z letalom prepeljali v Egipt, kjer so ga nato mučili. Vlade so del dokaznega gradiva ena za drugo označile kot državno skrivnost<FNREF FNIDREF="FN3"/>. Eden obsojenih agentov agencije CIA je medijem priznal, da so sicer prekršili zakon, a so bile odločitve sprejete v Washingtonu, medtem ko je ameriška administracija izrazila razočaranje nad sodbo italijanskega sodišča<FNREF FNIDREF="FN4"/>. Vlada Združenega kraljestva je večkrat nasprotovala objavi dokaznega gradiva, ki njihovim obveščevalnim službam očita, da so zaslišale prebivalca Združenega kraljestva Binjama Mohameda in bile seznanjene s tem, da so agenti agencije CIA z njim ravnali nečloveško in ponižujoče ter ga mučili, saj naj bi utegnila objava tega gradiva škoditi odnosom med obveščevalnimi službami Združenega kraljestva in ZDA. Višje sodišče je 19. novembra že šestič zapored odklonilo zahteve vlade<FNREF FNIDREF="FN5"/>. Mediji so razkrili tudi, da sta oktobra lani v skrivni operaciji na mednarodnem letališču Birmingham helikopterja posebnih britanskih enot SAS pospremila ameriško letalo znamke Gulfstream, ki ga povezujejo z agencijo CIA<FNREF FNIDREF="FN6"/>.</PARA><PARA>Kako namerava Komisija v primeru kršitev temeljnih pravic, do katerih je prišlo na ozemlju EU, poiskati resnico in zadostiti pravici ter zagotoviti, da se te kršitve ne bodo več ponovile? Ali se Komisija strinja s tem, da vpletenost Evrope v kršitve mednarodnega prava in konvencij o človekovih pravicah, skupaj s spodletelimi poskusi iskanja pojasnil in dejstvom, da nihče ni prevzel odgovornosti, močno spodkopavajo moralni ugled Evrope v zunanjepolitičnih odnosih? Ali lahko Komisija posreduje podrobne informacije o tem, kaj je doslej storila, da bi pojasnila obtožbe? Ali je Komisija seznanjena z Natovim sporazumom z dne 4. oktobra 2001? S katerimi ukrepi namerava zagotoviti, da se EU v boju proti terorizmu in pri sodelovanju s tretjimi državami, predvsem z ZDA, ne bo odpovedala demokraciji in temeljnim pravicam? Ali bo Komisija skupaj z državami članicami in ZDA obravnavala ta vprašanja?</PARA><FN FNID="FN1">  http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons</FN><FN FNID="FN2">  http://www.google.com/hostednews/afp/article/ALeqM5iNvDcuqgrilgGGgpnADjUyTJB18w</FN><FN FNID="FN3">  http://www.statewatch.org/rendition/rendition.html</FN><FN FNID="FN4">  http://abcnews.go.com/Blotter/exclusive-convicted-cia-spy-broke-law/story?id=8995107</FN><FN FNID="FN5">  http://www.guardian.co.uk/world/2009/nov/19/court-rejects-miliband-cia-request</FN><FN FNID="FN6">  http://www.statewatch.org/rendition/rendition.html</FN></CONTENT></QUEST>