<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000240">O-000240/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1913">Evelyne Gebhardt</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000240">Zadeva: Patenti za rastline in živali iz konvencionalne pridelave</OBJECT><CONTENT><PARA>Iz več poročil je razvidno, da se v Evropi povečuje število zahtev pri Evropskem patentnem uradu za podelitev patenta za rastline iz konvencionalne pridelave.</PARA><PARA>Leta 2010 je razširjeni odbor za pritožbe Evropskega patentnega urada na podlagi predhodnih primerov odločil, da ni mogoče patentirati metod za konvencionalno pridelavo rastlin (G2/07 in G1/08). Patentni zadevi, o katerih je tekla razprava pri tej odločitvi, sta bila patent za brokoli (EP1069819) in paradižnik (EP1211926) iz konvencionalne pridelave. Patent se je zahteval za postopek pridelave, pa tudi za semena, rastline in užitne dele rastlin. V zadevi G1/08 je Evropski patentni urad odločil, da je treba postopek pridelave obravnavati kot „v bistvu biološkega“ in ga zato ni mogoče patentirati zaradi člena 53b Evropske patentne konvencije in člena 4(b) direktive Evropske unije št. 98/44/ES, ki izključujeta patentiranje „postopkov za vzgojo rastlin in živali, ki so v bistvu biološki“.</PARA><PARA>Vendar ta odločitev ne rešuje pravnih vprašanj ali osnovnih problemov pri konvencionalni pridelavi. Tako je na primer Evropski patentni urad maja 2011 podelil dodatni patent za melone iz konvencionalne pridelave (EP 1 962 578). Proizvodi, kot so rastline in sadje, so bili obravnavani kot izum. Razlaga evropske patentne zakonodaje kaže, da bi bilo mogoče konvencionalno („v bistvu biološko“) pridelavo patentirati, čeprav je bil postopek pridelave izključen. Pozivamo Komisijo, naj odločno opozori, da v Evropi ni mogoče patentirati rastlin in živali iz konvencionalne pridelave.</PARA><PARA>Ali se Komisija strinja, da je sedanja praksa Evropskega patentnega urada v nasprotju s smislom člena 4(b) direktive Evropske unije 98/44/ES?</PARA><PARA>Če se Komisija strinja, katere ukrepe bo uvedla na tem področju, da bi Evropskemu patentnemu urada preprečila podeljevanje teh patentov na podlagi direktive EU 98/44/ES?</PARA><PARA>Če se Komisija ne strinja, ali načrtuje kako pobudo, s katero bi v evropsko patentno zakonodajo uvedla potrebna pojasnila, s katerimi bo preprečila podeljevanje patentov za rastline in živali iz konvencionalne pridelave?</PARA></CONTENT></QUEST>