<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0133">O-0133/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="97137">Sylvie Goulard</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0133">Zadeva: Globe Komisije v protimonopolnih zadevah</OBJECT><CONTENT><PARA>Komisija je v zadnjih letih zavzela zelo odločno stališče do protikonkurenčnega ravnanja. To velja pozdraviti, saj takšno ravnanje povzroča veliko škodo potrošnikom in gospodarstvu. Bilo je govora, da je uporaba vedno višjih glob nemara preveč okoren instrument, nenazadnje zaradi morebitnih izgub delovnih mest, ki bi bile posledica nezmožnosti plačila. Glede na trenutno finančno krizo v Evropi je sedaj bolj kot kdajkoli pomembno imeti učinkovite protimonopolne ukrepe za kar največje možno odvračanje.</PARA><PARA>Parlament je v svoji resoluciji o poročilu o konkurenčni politiki za leto 2008 zato pozval, naj se razvije širša paleta bolj prefinjenih instrumentov na področju protimonopolnih pravil, ki bodo zajemala vprašanja, kot so individualna odgovornost, preglednost in odgovornost podjetij, krajši postopki, pravica do zagovora in predpisanega postopka, mehanizmi za zagotavljanje učinkovite obravnave prošenj za popustljivost (zlasti za preseganje motenj, ki jih povzročajo postopki odkrivanja v ZDA), podjetniški programi za zagotavljanje skladnosti in razvoj evropskih standardov. </PARA><PARA>1. Ali namerava Komisija razviti širšo paleto bolj prefinjenih instrumentov na področju protimonopolnih pravil, kot je Parlament izrecno zahteval?</PARA><PARA>2. Ali lahko natančno navede, kolikšno škodo – v denarnih zneskih – so karteli v zadnjih desetih letih povzročili gospodarstvu in potrošnikom?</PARA></CONTENT></QUEST>