<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0355">H-0355/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: september I 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0355">Zadeva: Invalidi in strategija Evropa 2020</OBJECT><CONTENT><PARA>Namen strategije Evropske unije za delovna mesta in rast v naslednjem desetletju, ki jo je sprejel Evropski svet, je pomagati Evropi pri izhodu iz krize ter s spodbujanjem konkurenčnosti, produktivnosti in socialne kohezije okrepiti vlogo Evrope na ravni EU in na mednarodni ravni. Vseeno je obžalovanja vredno, da so bili v tej strategiji pozabljeni invalidi, ki trenutno predstavljajo več kot 12 % prebivalstva EU. Čeprav je Svet nenehno pozival, da se pri obravnavi vprašanj invalidnosti več pozornosti nameni vključevanju invalidov, v strategiji Evropa 2020 niso določene posebne naloge, cilji ali zaveze, ki bi lahko bile podlaga za izboljšanje življenja več kot 65 milijonov invalidnih Evropejcev. Skoraj 78 % invalidov ni vključenih v trg dela in nima možnosti, da bi se sami preživljali. Večina jih je odvisna od podpor, ki pa so bile na žalost ravno tako znižane zaradi recesije.</PARA><PARA>Kako namerava Svet zagotoviti zaposlitve za invalide in njihovo enakopravno sodelovanje na trgu dela? Ali se Svetu ne zdi potrebno sprejeti posebnih smernic za politiko na področju invalidnosti v naslednjem desetletju ali namenske strategije z jasno opredeljenimi cilji in zavezami?</PARA></CONTENT></QUEST>