<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0156">O-0156/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila Baroness <PERSON ID="4529">Sarah Ludford</PERSON>, <PERSON ID="96702">Elena Oana Antonescu</PERSON>, <PERSON ID="96990">Carmen Romero López</PERSON>, <PERSON ID="2054">Heidi Hautala</PERSON> in <PERSON ID="96821">Rui Tavares</PERSON>, v imenu <COMMITTEE COMMID="2875">Odbora za državljanske svoboščine, pravosodje in notranje zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0156">Zadeva: Procesne pravice v kazenskih postopkih</OBJECT><CONTENT><PARA>Evropski parlament že dolgo poziva k sprejetju pravnega instrumenta o procesnih pravicah v kazenskih zadevah. Evropska komisija je leta 2004 predstavila predlog okvirnega sklepa s tega področja, vendar države članice niso dosegle soglasja. Pogajanja o predlaganem okvirnem sklepu iz leta 2009 o pravici do tolmačenja in prevajanja in spremljajočemu priporočilu so bila plodna, vendar so bila kljub temu prekinjena zaradi novega institucionalnega okvira, ki ga je uvedla Lizbonska pogodba, čeprav je bila sprejeta resolucija o načrtu za krepitev procesnih pravic osumljenih ali obtoženih oseb v kazenskih postopkih.</PARA><PARA>Kaj namerava Komisija storiti sedaj? Namerava vložiti predlog direktive o vrsti procesnih pravic? Če je temu tako, katero bi bilo področje uporabe in kateri je ciljni datum predstavitve? Ali namerava morda ohraniti postopen pristop v smislu sprejetega načrta? Ali bo ponovno predstavila ukrep o tolmačenju in prevajanju kot predlog direktive?</PARA></CONTENT></QUEST>