<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000024">O-000024/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4348">Emilio Menéndez del Valle</PERSON>, <PERSON ID="96930">Vital Moreira</PERSON><BRK/>v imenu <COMMITTEE COMMID="2859">Odbora za mednarodno trgovino</COMMITTEE></TI-AUTHOR></TI><OBJECT OBJID="OBJ000024">Zadeva: Predlog sklepa Sveta o sklenitvi regionalne Konvencije o vseevropsko-sredozemskih preferencialnih pravilih o poreklu</OBJECT><CONTENT><PARA>Regionalna Konvencija o vseevropsko-sredozemskih preferencialnih pravilih o poreklu bo pomembno prispevala k uresničitvi območja proste trgovine Euromed ter socialni in gospodarski povezanosti regije. </PARA><PARA>1.  Kako bo glede na predvidevanja Komisije sprejetje tega novega instrumenta učinkovito prispevalo k odzivu EU na arabsko pomlad v okviru partnerstva za demokracijo in skupno blaginjo z državami južnega Sredozemlja in k novemu odzivu na spremembe v sosedstvu? </PARA><PARA>2.  Konvencija ne vključuje mehanizma za reševanje sporov. V primeru spora morajo podpisnice sporazuma uporabiti mehanizme reševanja sporov iz posameznih sporazumov o prosti trgovini, če ti obstajajo. Ali lahko Komisija pojasni, zakaj je tako in kako se bodo glede na njena predvidevanja spori učinkovito reševali, ko bo konvencija začela veljati? </PARA><PARA>3.  Ali lahko Komisija pojasni, zakaj konvencija ne vključuje nobene klavzule o pregledu ali reviziji? Ali Komisija načrtuje presojo vpliva o delovanju konvencije v prihodnosti? Ali se Komisija strinja, da je potrebna revizija tega sistema? Katere vidike konvencije bi lahko izboljšali?</PARA><PARA>4.  Kljub tehničnemu dogovoru med EU in Izraelom nekatere družbe v okviru pridružitvenega sporazuma EU-Izrael izvažajo v EU blago s poreklom z zasedenih ozemelj. Carine držav članic EU nikakor ne morejo preveriti vsake pošiljke, uporaba poštne številke na carinskih dokumentih iz Izraela pa še vedno dopušča očitne vrzeli. Kako bo Komisija zagotovila učinkovito izvajanje konvencije na način, ki ne povečuje nevarnosti morebitnih zlorab? S katerimi dodatnimi ukrepi namerava Komisija dvostransko ali v okviru konvencije zagotoviti, da bodo pogodbenice, ki niso sklenile podobnega tehničnega dogovora z Izraelom, izvajale enakovredna pravila pred kumulacijo? Ali Komisija načrtuje usklajevanje s carinami držav članic, da bi zagotovila uporabo tehničnega dogovora tudi pri kumuliranih izdelkih? </PARA><PARA>5.  Ali bo Komisija obravnavala možnost spremembe tehničnega dogovora v obvezujoč dogovor na evropski ravni?</PARA></CONTENT></QUEST>