<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0084">O-0084/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="28582">Nikolaos Sifunakis</PERSON>, v imenu <COMMITTEE COMMID="822">Odbora za kulturo in izobraževanje</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0084">Zadeva: Olimpijsko premirje</OBJECT><CONTENT><PARA>Pred olimpijskimi in paraolimpijskimi igrami 2004 v Atenah je Mednarodni olimpijski komite ustanovil mednarodno ustanovo za olimpijsko premirje, imenovano International Olympic Truce Foundation, in mednarodni center, International Olympic Truce Centre, ki naj bi oživila idejo olimpijskega premirja. S tradicijo premirja, ki sega nazaj v čas starodavnih grških olimpijskih iger in ki so jo spoštovali več kot dvanajst stoletij, je bilo doseženo prenehanje vseh sovražnosti v času iger in prinašala je sporočilo miru. Ustanova in center za premirje sta nastala z namenom, da bi razpravljala o reševanju sporov in poudarjala vlogo športa v družbi. </PARA><PARA>V svoji resoluciji P5_TA(2004)0270<FNREF/> z dne 1. aprila 2004 je Evropski parlament pozval Svet, naj podpre prizadevanja Mednarodnega olimpijskega komiteja pri spodbujanju idealov miru in razumevanja med ljudmi skozi šport. Evropski parlament je tudi priporočil Svetu, naj to temo obravnava vsaki dve leti, pred vsakimi letnimi in zimskimi olimpijskimi igrami, in svojo podporo pobudi za olimpijsko premirje še enkrat potrdi pred igrami v Torinu v Italiji februarja 2006.</PARA><PARA>Ali bo Svet ponovno potrdil svojo podporo olimpijskemu premirju med zimskimi olimpijskimi in paraolimpijskimi igrami v Torinu?</PARA><PARA>Kaj konkretnega bo ukrenil, da bo zagotovljeno spoštovanje olimpijskega premirja?</PARA><PARA>Ali bo Svet pozval vse države članice, države kandidatke in sosednje države ter vse države, ki sodelujejo na olimpijskih igrah, naj spoštujejo olimpijsko premirje med zimskimi olimpijskimi in paraolimpijskimi igrami in tudi pozneje?</PARA><FN FNID="FN1">  UL C 103 E, 29.4.2004, str. 816.</FN></CONTENT></QUEST>