<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0058">O-0058/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="4398">Gianni Vattimo</PERSON>, <PERSON ID="96677">Cecilia Wikström</PERSON>, <PERSON ID="97019">Ivo Vajgl</PERSON>, <PERSON ID="23691">Jelko Kacin</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="97086">Sonia Alfano</PERSON>, <PERSON ID="840">Charles Goerens</PERSON>, <PERSON ID="4274">Olle Schmidt</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28246">Alexander Alvaro</PERSON>, <PERSON ID="96670">Louis Michel</PERSON>, <PERSON ID="97230">Kristiina Ojuland</PERSON>, <PERSON ID="4253">Frédérique Ries</PERSON>, <PERSON ID="96945">Marietje Schaake</PERSON>, <PERSON ID="96872">Nadja Hirsch</PERSON>, <PERSON ID="96874">Alexandra Thein</PERSON>, <PERSON ID="34234">Antonyia Parvanova</PERSON>, <PERSON ID="97229">Niccolò Rinaldi</PERSON>, <PERSON ID="28314">Anneli Jäätteenmäki</PERSON> in <PERSON ID="97129">Luigi de Magistris</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0058">Zadeva: Nedavne izjave katoliških voditeljev o pedofiliji</OBJECT><CONTENT><PARA>Evropska unija in njene države članice pripisujejo največji pomen varstvu otrok pred zlorabo in nasiljem, zlasti pa pred pedofilskimi dejanji. Komisija je pred nedavnim izdala predlog direktive Evropskega parlamenta in Sveta o boju proti spolni zlorabi in spolnemu izkoriščanju otrok ter otroški pornografiji (KOM(2010)0094 – 2010/0064(COD)), ki temelji na veljavnem okvirnem sklepu 2004/68/PNZ<FNREF FNIDREF="FN1"/> o isti zadevi. Glede na navedeno so žrtve z vsega sveta prijavile veliko število pedofilskih dejanj, ki so jih zakrivili duhovniki, kar je privedlo do odstopa mnogih predstavnikov katoliške cerkve na visoki ravni in kazenskih preiskav v mnogih državah, medtem ko so bile izražene domneve o sokrivdi vatikanskih visokih dostojanstvenikov in njihovem prikrivanju teh dejanj, kar je treba še obravnavati in pojasniti. Istočasno je tajnik Svetega sedeža kardinal Bertone izjavil, da obstaja povezava med homoseksualnostjo in pedofilijo<FNREF FNIDREF="FN2"/>, predstavnik cerkve pa je primerjal kritiziranje papeža s protižidovstvom<FNREF FNIDREF="FN3"/>, drugi pa so skušali zmanjšati resnost dogodkov<FNREF FNIDREF="FN4"/>.</PARA><PARA>Ali bo Komisija nedvoumno obsodila tako pedofilska dejanja kot te nezaslišane izjave visokih predstavnikov katoliške cerkve, ki na eni strani zmotno povezujejo homoseksualnost in pedofilijo ter po drugi primerjajo obtožbe s protižidovstvom? Ali bo nemudoma uradno izrazila zaskrbljenost vodstvu Svetega sedeža in sprožila obravnavo tega vprašanja na majskem srečanju na visoki ravni z verskimi voditelji? Ali bo prevzela pobudo in zagotovila, da bodo sproženi sodni postopki za kazniva dejanja pedofilije, tudi tista, ki jih zakrivijo duhovniki, in bodo pravice žrtev zavarovane pred prikritjem in drugimi preprekami, povezanimi s posebnim položajem vpletenih?</PARA><FN FNID="FN1">  UL L 13, 20.1.2004, str. 44</FN><FN FNID="FN2">  Izjava kardinala Bertoneja v španščini: http://www.dailymotion.com/video/xcxxr5_le-dichiarazioni-del-cardinale-bert_news</FN><FN FNID="FN3">  Monsinjor Giacomo Babini, škof emeritus, je izjavil, da je po njegovem v ozadju kritike papeža „sionistični napad“; Papežev pridigar oče Raniero Cantalamessa je v svojih razmišljanjih na veliki petek v navzočnosti papeža Benedikta v Vatikanu primerjal napade na papeža v zvezi s prikrivanjem pedofilskih dejanj z „najsramotnejšimi vidiki protižidovstva“.</FN><FN FNID="FN4">  Izjava kardinala Franca Rodeta, http://www.vecernji.hr/vijesti/hajkom-pedofilskim-aferama-katolicku-crkvu-zele-unistiti-clanak-120926</FN></CONTENT></QUEST>