<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0056">O-0056/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="2107">Jan Andersson</PERSON>, v imenu <COMMITTEE COMMID="814">Odbora za zaposlovanje in socialne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0056">Zadeva: Grdo ravnanje s starejšimi</OBJECT><CONTENT><PARA>Grdo ravnanje s starejšimi postaja vse večja družbena težava, ki se utegne še zaostriti, saj se prebivalstvo v številnih državah hitro stara. Ocenjuje se, da okoli 10 % starejših ljudi občuti kako obliko grdega ravnanja – telesnega, psihološkega ali duševnega nasilja ali finančnega izkoriščanja, tako v domačem okolju kot v ustanovah za oskrbo. Osebam, ki skrbijo zanje, zlasti neplačanim, je treba dati večjo podporo, da bi lahko omogočili več možnosti za oskrbo tistih, ki so odvisni od pomoči.</PARA><PARA>Komisija je napovedala, da bo v začetku marca sprejela sporočilo o visokokakovostni oskrbi starejših in preprečevanju grdega ravnanja z njimi, v katerem naj bi preučila vzroke za grdo ravnanje s starejšimi in glavna vprašanja, povezana s tem, ter poročala o strategijah za preprečevanje grdega ravnanja s starejšimi in za njegovo odpravljanje.</PARA><PARA>V svoji resoluciji <ANCHOR ID="1" FAMILY="TA" TYPE="P6-TA" YEAR="2008" NUMBER="0066">P6_TA(2008)0066</ANCHOR> o demografski prihodnosti Evrope Evropski parlament pozdravlja namero Komisije, da bo v letu 2008 pripravila sporočilo o grdem ravnanju s starejšimi, in poziva, naj bo to sporočilo priložnost za pripravo celovite strategije za obsežno kampanjo ozaveščanja in ukrepov na tem področju.</PARA><PARA>1. Zakaj Komisija marca 2008 ni sprejela načrtovanega sporočila in kdaj ga bo predstavila?</PARA><PARA>2. Bo sporočilo zajemalo obsežno evropsko strategijo za preprečevanje in odpravljanje grdega ravnanja s starejšimi, v katerem bo nujno pozvala države članice, naj uvidijo razsežnost tega problema, in jih podprla pri njihovih prizadevanjih za zaščito dostojanstva starejših? </PARA><PARA>3. Ali bo Komisija razmislila o potrebnih ukrepih na tem področju, na primer ozaveščanju, financiranju raziskovalnih projektov, opredelitvi standardov kakovosti za domove za starejše in za izvajalce storitev na domu, oblikovanju programov usposabljanja za strokovnjake in svojce, ki negujejo, ter podpornih storitvah za te svojce, spodbujanju držav članice, ki tega še niso storile, naj zagotovijo veljavnost zakonodaje o človekovih pravicah za oskrbovance v zasebnih in javnih domovih, ter organizirani izmenjavi zgledov dobre prakse med državami članicami?</PARA></CONTENT></QUEST>