<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000316">O-000316/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="4519">Claude Moraes</PERSON>, <PERSON ID="23868">Monika Flašíková Beňová</PERSON>, <PERSON ID="96812">Juan Fernando López Aguilar</PERSON>, <PERSON ID="96859">Ioan Enciu</PERSON>, <PERSON ID="28131">Anna Hedh</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000316">Zadeva: Novi romunski civilni zakonik ter prosto gibanje lezbijk, gejev, biseksualnih in transseksualnih oseb</OBJECT><CONTENT><PARA>Člen 277 novega romunskega civilnega zakonika, ki je začel veljati 1. oktobra 2011, obravnava prepoved ali enakopravnost oblik zunajzakonske skupnosti z zakonsko zvezo. Poleg tega je v poročilu Agencije za temeljne pravice iz leta 2010 z naslovom "Homofobija, transfobija in diskriminacija na podlagi spolne usmerjenosti in spolne identitete" poudarjeno, da vsaj deset držav članic krši direktivo o prostem gibanju zato, ker iz njenega področja uporabe izključuje istospolne partnerje.</PARA><PARA>Ali se Komisija strinja da:</PARA><PARA>- je izrecna prepoved istospolnih zakonskih zvez (člen 277(1) romunskega civilnega zakonika) ali partnerskih skupnosti oziroma njihovo nepriznavanje, če so bile sklenjene v tujini (člen 277(2) in (3) romunskega civilnega zakonika), v civilnih zakonikih ali ustavah nepotrebna in neproduktivna določba, saj zadeva istospolne pare in osebe na podlagi njihove spolne usmerjenosti ter utrjuje tovrstno diskriminacijo v temeljni zakonodaji države?</PARA><PARA>- je izrecna prepoved priznavanja istospolnih zakonskih zvez in civilnih partnerskih skupnosti med osebami nasprotnega ali istega spola, sklenjenih v tujini (člen 277(2) in (3) romunskega civilnega zakonika), čeprav so omenjene določbe o prostem gibanju (člen 277(4) romunskega civilnega zakonika), v nasprotju s temeljno pravico državljanov EU, da svoj civilni status ohranijo, ko potujejo iz ene države članice v drugo, kot je 7. septembra 2010 dejala komisarka Viviane Reding v svojem govoru v Evropskem parlamentu?</PARA><PARA>- novi civilni zakonik ustvarja pravno negotovost in navzkrižje med odstavki (1), (2) in (3) člena 277 romunskega civilnega zakonika na eni strani ter odstavkom (4) istega člena na drugi strani, saj bi se lahko izničila uporaba člena 2 Direktive 2004/38/ES, v katerem so opredeljeni družinski člani (med katere sodi tudi zakonec), in člena 3 te direktive glede obveznosti, da se olajša vstop in prebivanje, ali pa bi se lahko ta člena uporabila tako, da se istospolni zakonci ali partnerji in partnerji nasprotnega spola ne bi mogli prosto gibati?</PARA><PARA>- so te določbe v nasprotju z vrednotami in duhom Pogodb ter načelom enakosti in nediskriminacije, poleg tega pa lahko ustvarijo nestrpno in homofobno vzdušje ter povečajo napetost in negativno vplivajo na pravico do prostega gibanja državljanov EU, tudi Romunov, v Evropski uniji?</PARA><PARA>- bo sprožila postopek za ugotavljanje kršitev proti Romuniji in drugim državam članicam, da bi zagotovila popolno spoštovanje direktive o prostem gibanju, njeno izvajanje brez diskriminacije na podlagi spolne usmerjenosti ter dosledno spoštovanje temeljnih pravic državljanov?</PARA></CONTENT></QUEST>