<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000045">O-000045/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96735">Patrick Le Hyaric</PERSON>, <PERSON ID="96907">Takis Hadjigeorgiou</PERSON>, <PERSON ID="96706">João Ferreira</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000045">Zadeva: Izbruh virusa Schmallenberg</OBJECT><CONTENT><PARA>Virus Schmallenberg, ki pri ovcah, kozah in govedu povzroča prirojene deformacije in mrtvorojenost, se širi po precejšnjem območju severne Evrope, in sicer so bili potrjeni primeri v Nemčiji, na Nizozemskem, v Belgiji, Franciji in Veliki Britaniji. </PARA><PARA>Ta novi in zaskrbljujoči izbruh je še eden izmed mnogih bolezni, ki so v zadnjih nekaj letih prizadele sektor ovčjereje in govedoreje: bolezen norih krav, goveja tuberkuloza, slinavka in parkljevka, virus bolezni modrikastega jezika in sedaj še virus Schmallenberg.</PARA><PARA>Medtem ko se omenjeni virus še vedno širi po Evropi – zaenkrat je prizadetih več kot 1200 kmetij –, negotovost ostaja, čeprav naj bi bilo tveganje za zdravje ljudi nizko. Britansko ministrstvo za kmetijstvo je nedavno kmetom in veterinarjem priporočalo, naj pri stiku z živino upoštevajo najstrožje varnostne in higienske standarde, ter opozorilo nosečnice, naj se izognejo tesnejšemu stiku z živalmi.</PARA><PARA>Katere takojšnje ukrepe je glede na to, da je ta virus vsaj tako nevaren kot virus modrikastega jezika in da zdravila zanj ne poznamo, sprejela Komisija, da bi državam članicam pomagala pri reševanju tega izbruha ter pri zaščiti živali in ljudi? </PARA><PARA>Kateri ukrepi se sprejemajo za zajezitev in preprečitev širjenja te bolezni drugod po EU?</PARA><PARA>Na kateri stopnji so raziskave zdravil za ta virus?</PARA><PARA>Ali velja prepoved uvoza ali izvoza živali, ki so zbolele za to boleznijo? </PARA></CONTENT></QUEST>