<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000163">O-000163/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="93624">Ulrike Rodust</PERSON>, <PERSON ID="97020">Guido Milana</PERSON>, <PERSON ID="96986">Josefa Andrés Barea</PERSON>, <PERSON ID="97009">Kriton Arsenis</PERSON>, <PERSON ID="28311">Luis Manuel Capoulas Santos</PERSON>, <PERSON ID="28154">Ole Christensen</PERSON>, <PERSON ID="96953">Estelle Grelier</PERSON>, <PERSON ID="1129">Catherine Trautmann</PERSON>, <PERSON ID="38605">Iliana Malinova Iotova</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000163">Zadeva: Informacijska vrzel v zvezi z izvorom konzerviranih ribjih proizvodov</OBJECT><CONTENT><PARA>V Uredbi (ES) št. 2065/2001 in Uredbi (ES) št. 104/2000 se od proizvajalcev svežih ribjih in ribogojnih proizvodov zahteva, naj končne uporabnike obvestijo o kraju ulova ali gojenja. Za oznake na embalaži konzerviranih rib (zlasti tuna) pa je obvezno le navesti, kje je bila riba predelana, ne pa tudi, kje je bila ulovljena. Informacije o kraju izvora na ribjih konzervah so izredno pomembne za informirano izbiro potrošnikov, če, recimo, želijo kupovati samo ribe, ulovljene s trajnostnimi metodami. Poleg tega potrošniki potrebujejo informacijo o natančnem kraju izvora tudi zato, da bi se izognili nakupu proizvodov iz nezakonitega ribolova in/ali ribolova iz zelo onesnaženih voda (glej tudi številna nedavno vložena vprašanja za pisni odgovor na to temo).</PARA><PARA>Komisija je nedavno sprejela Izvedbeno uredbo (EU) št. 297/2011, s katero uvaja posebne pogoje za uvoz krme in hrane, ki izvira iz Japonske ali je poslana iz nje po nesreči v jedrski elektrarni v Fukušimi, in Izvedbeno uredbo (EU) št. 506/2011. Rezultati omenjenih ukrepov se še niso pokazali, morda pa bodo imeli le omejen učinek.</PARA><PARA>Kako namerava Komisija zaščititi državljane EU pred uvoženimi konzerviranimi ribjimi proizvodi, ki so bili morda ulovljeni na nezakonit način ali v kontaminiranih vodah, so pa bili konzervirani v državah, ki so z Evropsko unijo podpisale sporazume o gospodarskem partnerstvu za uvoz teh proizvodov?</PARA><PARA>Ali lahko navede, kakšne pravočasne ukrepe in ustrezno zakonodajo namerava sprejeti, da bi zagotovila, da bodo evropski potrošniki ustrezno informirani o natančnem kraju izvora konzerviranih ribjih proizvodov iz kontaminiranih območij?</PARA></CONTENT></QUEST>