<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0026">O-0026/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28139">Carl Schlyter</PERSON>, v imenu skupine <GRPOL GRPOLID="1107">Verts/ALE</GRPOL>, <PERSON ID="28219">Daniel Caspary</PERSON>, v imenu skupine <GRPOL GRPOLID="2948">PPE</GRPOL>, <PERSON ID="28137">Kader Arif</PERSON>, v imenu skupine <GRPOL GRPOLID="2949">S&amp;D</GRPOL>, <PERSON ID="97229">Niccolò Rinaldi</PERSON>, v imenu skupine <GRPOL GRPOLID="1119">ALDE</GRPOL>, <PERSON ID="96646">Helmut Scholz</PERSON>, v imenu skupine <GRPOL GRPOLID="2950">GUE/NGL</GRPOL>, <PERSON ID="33569">Syed Kamall</PERSON>, v imenu skupine <GRPOL GRPOLID="2969">ECR</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0026">Zadeva: Preglednost in stanje pogajanj o trgovinskem sporazumu o boju proti ponarejanju (ACTA)</OBJECT><CONTENT><PARA>Parlament je Komisijo in Svet ob različnih priložnostih pozval, naj zagotovita kar najširši dostop do dokumentov v zvezi s sporazumom ACTA, zlasti v poročilih z 18. decembra 2008 (poročilo Gianluce Suste; <ANCHOR ID="1" FAMILY="TA" TYPE="P6-TA" YEAR="2008" NUMBER="0634">P6_TA(2008)0634</ANCHOR>; odstavka 14 in 28) in 11. marca 2009 (Michaela Cashmana; <ANCHOR ID="2" FAMILY="TA" TYPE="P6-TA" YEAR="2009" NUMBER="0114">P6_TA(2009)0114</ANCHOR>), kjer je v odstavku 26 navedeno, da „bi morala Komisija nemudoma omogočiti javno dostopnost vseh dokumentov, povezanih s potekajočimi mednarodnimi pogajanji o trgovinskem sporazumu proti ponarejanju“.</PARA><PARA>V svoji resoluciji z 9. februarja 2010 o okvirnem sporazumu o odnosih med Evropskim parlamentom in Komisijo (<ANCHOR ID="3" FAMILY="TA" TYPE="P7-TA" YEAR="2009" NUMBER="0009">P7_TA(2009)0009</ANCHOR>) je Parlament zahteval neposredno in celovito zagotavljanje informacij na vseh stopnjah pogajanj o mednarodnih sporazumih, zlasti o trgovinskih zadevah in drugih pogajanjih v okviru postopka odobritve, tako da se zagotovi polna učinkovitosti člena 218 PDEU. Komisija je 27. januarja 2010 potrdila svojo zavezo o okrepljenem sodelovanju s Parlamentom v smislu te resolucije.</PARA><PARA>Kdaj bo Komisija Parlamentu odobrila dostop do vseh glavnih dokumentov v zvezi s sporazumom ACTA, zlasti do dokumentov o pogajalskem mandatu Sveta za sporazum ACTA, zapisnikov pogajalskih srečanj o sporazumu ACTA, osnutkov poglavij tega sporazuma in komentarjev sodelujočih v pogajanjih o teh poglavjih? </PARA><PARA>Ali je Komisija izvedla oceno učinka vpliva, ki ga bo imelo izvajanje sporazuma ACTA na e-trgovino v EU in po svetu? Kako bo Komisija zagotovila, da bo izvajanje določb o internetu iz sporazuma ACTA popolnoma v skladu s pravnim redom Unije, in kako namerava odpraviti morebitne neskladnosti?</PARA><PARA>Ali se Komisija strinja s tem, da se Parlamentu odobri dostop do dokumentov v zvezi s sporazumom ACTA pred začetkom veljavnosti novega okvirnega sporazuma?</PARA></CONTENT></QUEST>