<QUEST><TI><TI-INTRO>USTNO VPRAŠANJE <QREF QID="H-2010-0076-R01">H-0076/10/rev.1</QREF></TI-INTRO><TI-SESSION>v času vprašanj, na delnem zasedanju marca 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28372">Ryszard Czarnecki</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0076">Zadeva: UniCredit krši načelo konkurenčnosti in prenosa kapitala</OBJECT><CONTENT><PARA>Pri projektu Chopin skupine UniCredit, v katerem sodeluje poljska banka Pekao, je prišlo do kršitev evropskih načel konkurence in prenosa kapitala. Gre za očiten primer tajnega dogovarjanja in zlorabe dominantnega položaja banke UniCredit. Junija 2005 sta UniCredit in podjetje Pirelli, ki sta sodelovala v okviru sklenjenega dogovora, podpisala sporazum Chopin s podjetjem Pekao (ne da bi o tem obvestila trg ali organe za finančni nadzor, čeprav bi to morala storiti). Po tem je aprila 2006 UniCredit kot večinski delničar podjetju Pekao naložil podpis neugodnega delničarskega sporazuma s podjetjem Pirelli. UniCredit in Pirelli sta kapitalsko povezana v družbi Olimpia, katere direktor je predsednik UniCredita Alessandro Profumo. Vzporedno s tem je v družbi Olimpia prišlo do asimetrične transakcije, saj je Pirelli od UniCredita kupil delnice Telecoma Italia, ki so bile dejansko brez vrednosti.</PARA><PARA>V zvezi z mojim predhodnim vprašanjem (<ANCHOR ID="1" FAMILY="QT" TYPE="H" YEAR="2009" NUMBER="0506">H-0506/09</ANCHOR>) sprašujem Komisijo, ali namerava posredovati v tej zadevi, saj gre za subjekta, ki delujeta v dveh državah članicah Evropske unije?</PARA></CONTENT></QUEST>