<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0144">O-0144/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96824">Monica Luisa Macovei</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0144">Zadeva: Izvedene reforme in dogajanja v Republiki Moldaviji</OBJECT><CONTENT><PARA>V Republiki Moldaviji je 5. septembra 2010 potekal referendum o spremembi ustave, vendar zaradi prenizke udeležbe ni bil veljaven. Predsednik Mihai Ghimpu je sprožil postopek za razpustitev parlamenta in v kratkem morajo biti razpisane predčasne volitve. Poleg teh političnih dogodkov je demokratična vlada začela reforme, ki so bile v skladu s pričakovanji evropskih institucij, v sami državi pa imajo določene politične posledice.</PARA><PARA>Kar zadeva odnose z Unijo, je doseženi napredek privedel do začetka pogajanj o pridružitvenem sporazumu med Evropsko unijo in Republiko Moldavijo ter o vizumski liberalizaciji. Poleg tega je Unija Moldaviji dodelila makrofinančno pomoč v višini 90 milijonov EUR.</PARA><PARA>Glede na omenjena nedavna dogajanja morajo biti institucije Unije ves čas obveščene o dogodkih v tej državi in pripravljene nuditi pomoč, kjer je potrebna.</PARA><PARA>1. Kako Komisija ocenjuje izid omenjenega referenduma in kakšna so njena pričakovanja za prihodnje obdobje?</PARA><PARA>2. V kakšni konkretni obliki je pripravljena v bližnji prihodnosti tej državi in njenim demokratičnim silam nuditi pomoč? Kako namerava Moldavijo podpreti pri izvajanju njenih strukturnih reform?</PARA><PARA>3. Kakšen je njen urnik političnih posvetovanj in tehničnih izmenjav z Moldavijo v prihodnjih mesecih? Kako lahko predhodne volitve vplivajo na ta urnik?</PARA><PARA>4. Kakšno je stanje pogajanj o pridružitvenem sporazumu in vizumski liberalizaciji?</PARA><PARA>5. Kako bo Komisija nadzorovala porabo makrofinančne pomoči, ki je bila dodeljena Moldaviji?</PARA><PARA>6. Kakšni morajo biti njeni konkretni prispevki k iskanju rešitve za pridnestrski spor? Kako lahko Komisija bolj aktivno prispeva k pogajanjem „5 + 2“ in kako si prizadeva, da bi se čim prej ponovno začela uradna pogajanja v tej obliki?</PARA><PARA>7. Kako namerava Komisija o vsem tem obveščati Parlament?</PARA></CONTENT></QUEST>