<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000308">O-000308/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1993">Carmen Fraga Estévez</PERSON>, <PERSON ID="2125">Pat the Cope Gallagher</PERSON><BRK/>v imenu <COMMITTEE COMMID="2871">Odbora za ribištvo</COMMITTEE></TI-AUTHOR></TI><OBJECT OBJID="OBJ000308">Zadeva: Trenutno stanje v zvezi s predlaganim dolgoročnim načrtom za zahodni stalež šura in ribištvo, ki izkorišča ta stalež</OBJECT><CONTENT><PARA>Parlament je 23. novembra 2010 sprejel zakonodajno resolucijo o predlogu uredbe Evropskega parlamenta in Sveta o določitvi dolgoročnega načrta za zahodni stalež šura in ribištvo, ki izkorišča ta stalež (KOM(2009)0189). Cilj načrta je ohraniti biomaso zahodnega šura na ravni, ki zagotavlja trajnostno izkoriščanje, in zagotoviti največji dolgoročni donos. Zato morajo pravila za nadzor ulova temeljiti v enaki meri na previdnostih mnenjih za povprečne pogoje obnovitve in na zadnjih celotnih dovoljenih ulovih, prilagojenih za faktor, ki upošteva zadnje gibanje obsega staleža, merjeno s pomočjo proizvodnje iker.</PARA><PARA>Komisija in Parlament menita, da so za ohranjanje staleža ključnega pomena dolgoročni načrti upravljanja. Poleg tega je namen predloga Komisije za reformo skupne ribiške politike usmeritev (kjer je to mogoče) k načrtom na osnovi ribolova, pri katerih se na primer z manj načrti zajame več staležev. </PARA><PARA>Že od prve obravnave je Parlament pričakoval stališče Sveta. Komisija ne namerava predlagati novega zakonodajnega besedila na to temo, saj se strinja s stališčem Parlamenta o ustrezni pravni podlagi za uredbo.</PARA><PARA>Glede na navidezno medinstitucionalno mrtvo točko Odbor za ribištvo postavlja Svetu naslednja vprašanja:</PARA><PARA>Kako daleč so razprave v delovnih skupinah Sveta v zvezi s to zadevo?</PARA><PARA>Kako bo Svet nadalje ravnal v zvezi s to in sorodnimi zadevami, kot je predlagani dolgoročni načrt za stalež sardona v Biskajskem zalivu in ribištvo, ki izkorišča ta stalež?</PARA><PARA>Ali se Svet strinja, da ima trenutno mrtvilo v zvezi s to zadevo dalekosežne posledice za vse druge dolgoročne načrte upravljanja, kot je na primer načrt za baltski losos, saj je upravljanje ribištva prek dolgoročnih načrtov eden od ključnih elementov reforme skupne ribiške politike?</PARA><PARA>Kako lahko Svet upraviči dejstvo, da ni tako dolgo zavzel uradnega stališča o tej zadevi in je tako Parlament prikrajšal za morebitno drugo obravnavo? </PARA></CONTENT></QUEST>