<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0105">O-0105/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="33982">Marian-Jean Marinescu</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0105">Zadeva: Sporazum o prosti trgovini med EU in Južno Korejo</OBJECT><CONTENT><PARA>Sporazum o prosti trgovini med EU in Južno Korejo je bil sklenjen 15. oktobra 2009 po dveh letih in pol pogajanj. Evropski parlament mora jeseni potrditi končni dogovor, ki naj bi, v skladu z napovedmi Evropske komisije, ustvaril precej nove menjave blaga in storitev v vrednosti 19,1 milijarde evrov za EU in 12,8 milijard evrov za Korejo. Vendar pa je delovno intenzivna avtomobilska in tekstilna industrija zaskrbljena zaradi učinkov, ki bi jih lahko imel uvoz poceni tujih izdelkov iz korejskih podjetij.</PARA><PARA>1.  Kakšno je stališče Sveta glede opozorila Evropskega združenja proizvajalcev avtomobilov, v skladu s katerim bi lahko izgubili 30.000 delovnih mest v proizvodnji in zaprli 10 obratov v Evropi?</PARA><PARA>2.  Kakšne pogovore je imel Svet z državami članicami, zlasti s tistimi, ki so glede zaposlovanja odvisne od avtomobilske in tekstilne industrije, o morebitnem vplivu na zaposlovanje v teh sektorjih, in kakšna strukturna pomoč bo na voljo za kompenzacijo izgubljenih delovnih mest?</PARA><PARA>Na kakšen način bo Svet, glede na to, da je Južna Koreja znana po tem, da vzpostavlja nove in inovativne necarinske ovire, da bi zaščitila svoj trg, zagotovil, da Južna Koreja po začetku veljave tega sporazuma o prosti trgovini ne bo vpeljala teh novih necarinskih ovir?</PARA></CONTENT></QUEST>