<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000090">H-000090/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: marec 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="2037">Robert Sturdy</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ000090">Zadeva: Pravice intelektualne lastnine za inovacije v okviru pogajanj o prostotrgovinskem sporazumu EU-Indija</OBJECT><CONTENT><PARA>Trgovinska politika Evropske unije ima pomembno vlogo pri uresničevanju ciljev strategije EU 2020, denimo s sklepanjem sporazumov o prosti trgovini. Indija, ki spada med najhitreje rastoča gospodarstva na svetu, bo v prihodnjih letih postala ključna strateška partnerica EU. Sporazum o prosti trgovini bo odprl nove naložbene priložnosti za evropska podjetja v Indiji ter okrepil dostop do trgov tako za evropska kot indijska podjetja. Ugodnosti trgovine bodo po vsej možnosti pomagale milijonom Indijcev pri izhodu iz revščine. </PARA><PARA>Indija se približuje temu, da postane na znanju temelječe gospodarstvo, inovacije pa imajo večjo vlogo v njenem gospodarstvu, zato bodo tudi evropska podjetja z vlaganjem prispevala k spodbujanju inovacij. Vendar inovacije slonijo na ustrezni ureditvi pravic intelektualne lastnine. Če plodovi inovacij ne bodo zaščiteni, to za podjetja z vidika vlaganj ne bo preveč spodbudno. </PARA><PARA>Kako Komisija upošteva pomen pravic intelektualne lastnine na področju inovacij v okviru sedanjih pogajanj o prostotrgovinskem sporazumu z Indijo?</PARA></CONTENT></QUEST>