<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000054">O-000054/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96900">Georgios Papanikolaou</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000054">Zadeva: Vzpostavitev skupnega programa EU za ponovno naselitev</OBJECT><CONTENT><PARA>Po podatkih urada visokega komisarja OZN za begunce (UNHCR) je treba vsako leto v tretjih državah ponovno naseliti okrog 200.000 beguncev. V ZDA, Kanadi, Avstraliji, Braziliji in Čilu se vsako leto ponovno naseli okrog 100.000 beguncev, v Evropi pa se ponovna naselitev skoraj ne izvaja. Trenutno jo izvaja 10 držav članic, kar obsega skupaj komaj 4500 beguncev, ki jih vsako leto gosti EU.</PARA><PARA>Odbor Evropskega parlamenta za državljanske svoboščine, pravosodje in notranje zadeve (LIBE) je na svoji seji 23. februarja 2010 podprl idejo o programu EU za ponovno naselitev in predstavil dva osnutka poročil: enega o sporočilu Evropske komisije o programu EU za ponovno naselitev, drugega o predlaganih spremembah pravil Evropskega sklada za begunce. Evropski parlament je maja 2010 s prepričljivo večino podprl obe poročili, o politični vsebini teh poročil pa je bil med Komisijo, Svetom in EP dosežen pravi konsenz.</PARA><PARA>Rok za dokončanje prve obravnave ni bil določen, tako da Evropski parlament skoraj leto dni po svojem glasovanju še vedno čaka na sklep Sveta, da zaključi postopek soodločanja.</PARA><PARA>Ali namerava Svet zaključek tega postopka soodločanja uvrstiti na svoj seznam prednostnih nalog?</PARA></CONTENT></QUEST>