<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0034-R01">O-0034/08/rev.1</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON> in <PERSON ID="28183">Patrick Gaubert</PERSON>, v imenu skupine <GRPOL GRPOLID="1102">PPE-DE</GRPOL>, <PERSON ID="1941">Roberta Angelilli</PERSON>, v imenu skupine <GRPOL GRPOLID="1108">UEN</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0034">Zadeva: Nezakonito priseljevanje, zunanjepolitični ukrepi EU in Frontex</OBJECT><CONTENT><PARA>S prihodom pomladi in izboljšanjem vremena se je vnovič povečal pritok nezakonitih priseljencev čez Sredozemlje in Atlantik, zaradi česar se južne države članice spopadajo z nemajhnimi težavami. Ladje plujejo z afriške strani Atlantika na Kanarske otoke in z juga Sredozemskega morja v Grčijo, na Malto, v Italijo in na jug Španije.</PARA><PARA>Po zanesljivih poročilih na prečkanje čaka ogromno ljudi (zlasti iz Zahodne Sahare, Mavretanije, Senegala, Gvineje-Conakry in Libije), na drugi strani pa so kriminalne združbe pripravljene, da jih izkoristijo. Potencialni priseljenci za prečkanje na majhnih ladjah, ki sploh niso primerne za plovbo, plačajo ogromne zneske, še prevečkrat pa plačajo celo z življenjem.</PARA><PARA>Kljub prizadevanjem Komisije in agencije Frontex ni videti, da bi bilo nezakonito priseljevanje pod nadzorom, zato je Evropski parlament zaskrbljen, da države članice agenciji morda ne nudijo zadostne pomoči, zlasti glede na obljube o centralizirani evidenci razpoložljive tehnične opreme (CRATE). </PARA><PARA>Pa vendar se s povečanim pritokom priseljencev letos ne srečujemo prvič, zato bi bilo smiselno pričakovati, da bi bile države članice bolje pripravljene kot prejšnja leta.</PARA><PARA>– Ali Svet meni, da so letos države članice pripravljene na izziv nezakonitega priseljevanja?</PARA><PARA>– Ali je Svet prepričan, da letos ne bomo znova priča tragedijam na morju z izgubo mnogih življenj?</PARA><PARA>– Ali je Svet zadovoljen, da države članice nudijo agenciji Frontex zadostno podporo pri usklajevanju ukrepov za zaščito zunanjih meja Evropske unije?</PARA><PARA>– Ali namerava Svet razširiti načelo „obvezne solidarnosti“, ki države članice zavezuje, da druga drugi priskočijo na pomoč pri vprašanjih meja, zlasti kar zadeva evidenco CRATE?</PARA></CONTENT></QUEST>