<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0184">O-0184/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97019">Ivo Vajgl</PERSON>, <PERSON ID="97228">Pino Arlacchi</PERSON>, <PERSON ID="96922">Izaskun Bilbao Barandica</PERSON>, <PERSON ID="97129">Luigi de Magistris</PERSON>, <PERSON ID="96683">Carl Haglund</PERSON>, <PERSON ID="97203">Ramon Tremosa i Balcells</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0184">Zadeva: Vse slabše razmere v Zahodni Sahari</OBJECT><CONTENT><PARA>Glede na številna poročila so se v zadnjih tednih razmere na zasedenih ozemljih Zahodne Sahare zelo poslabšale. Več kot 12 000 zahodnosaharskih moških, žensk in otrok je zapustilo svoje kraje in postavilo šotore v predmestju mest El Aaiun, Smara in Boujdour v znak protesta zaradi izkoriščanja naravnih virov Zahodne Sahare in svojega neznosnega socialno-gospodarskega položaja, pa tudi zaradi vztrajnega zavračanja Maroka, da bi OZN organizirala svoboden in pravičen referendum o usodi Zahodne Sahare.</PARA><PARA>Med slabšanjem teh razmer so maroški vojaki, ki nadzirajo taborišča, 24. oktobra do smrti ustrelili 14-letnega fanta Al-Nagema Al-Qarhia. Po poročanju je bil ustreljen v avtomobilu, ki je prinašal zaloge v eno od taborišč, ki so jih postavili saharski protestniki. Veliko ljudi iz taborišč je tudi že zbolelo zaradi nehumanih pogojev, ker je maroška vojska postavila blokado okoli teh območij. Razmere v taboriščih v Zahodni Sahari in Tindufu se lahko sprevržejo v resnično humanitarno tragedijo z nepredvidljivimi posledicami.</PARA><PARA>1. Ali Komisija razmišlja, da bi maroško vlado pozvala, naj:</PARA><PARA>– zagotovi, da bo humanitarna pomoč in druga oskrba neovirano prispela do civilnega prebivalstva v taboriščih?</PARA><PARA>– preneha diskriminacijsko politiko do saharskega prebivalstva, kršenje njihovih človekovih pravic ter ropanje naravnih virov na njihovem ozemlju?</PARA><PARA>– spoštuje mednarodne obveze in prebivalcem Zahodne Sahare omogoči prosto odločanje o njihovi prihodnosti na svobodnem in pravičnem referendumu, kot je Varnostni svet ZN priporočil v svoji resoluciji?</PARA><PARA>2. Kakšne druge ukrepe v zvezi s tem načrtuje?</PARA></CONTENT></QUEST>