<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2004-0062">O-0062/04</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="4466">Ilda Figueiredo</PERSON> in <PERSON ID="28410">Marco Rizzo</PERSON>, v imenu skupine <GRPOL GRPOLID="1106">GUE/NGL</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0062">Zadeva: politični dogovor Sveta o predlogu direktive o patentiranju izumov, ki se uporabljajo v računalništvu</OBJECT><CONTENT><PARA>Predlog direktive o patentiranju izumov, ki se uporabljajo v računalništvu ne daje odgovora gospodarskim, znanstvenim in kulturnim izzivom sektorja programske opreme, kot tudi ne potrebi po spodbujanju inovacij in tehnološkega napredka ali posebnim potrebam malih in srednjih podjetij. Namen predloga te direktive je odpiranje možnosti patentom na področju znanja, ki služijo interesom prevlade na trgu in donosnosti velikih večnacionalnih družb v sektorju.</PARA><PARA>Svet za konkurenco je 18. maja 2004 dosegel politični dogovor o predlogu direktive o patentiranju izumov, ki se uporabljajo v računalništvu, kar odpira vrata patentom na področju programske opreme. Politični dogovor je bil sprejet s kvalificirano večino, s tremi vzdržanimi glasovi (Belgija, Avstrija in Italija) in z enim glasom proti (Španija). Svet potem ni več formalno glasoval o dogovoru, ne le zaradi vse večjega nasprotovanja s strani gibanj, ki se zavzemajo za brezplačno programsko opremo, softverskih hiš, programerjev, znanstvenikov in celo nekaterih nacionalnih parlamentov, ampak tudi zaradi dejstva, da je nizozemski nacionalni parlament od svoje vlade zahteval, da umakne podporo predlogu direktive, tj. da glasuje proti doseženemu političnemu dogovoru.</PARA><PARA>Glede na splošno nasprotovanje posledicam tega predloga direktive, ki bi ustvarila ovire inovacijam in tehnološkemu razvoju, zakaj Svet tega predloga ne zavrne in razveljavi politični dogovor z dne 18. maja 2004?</PARA></CONTENT></QUEST>