<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0003">O-0003/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="4562">Giuseppe Gargani</PERSON>, v imenu <COMMITTEE COMMID="823">Odbora za pravne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0003">Zadeva: Pravni poklici in splošni interes za delovanje pravnih sistemov</OBJECT><CONTENT><PARA>Ali Evropska komisija meni, da posebnost svobodnih poklicev v pravnem sektorju, zlasti odvetnikov, notarjev in davčnih svetovalcev, v primerjavi z drugimi gospodarskimi dejavnostmi, izhaja iz visoke usposobljenosti, ki se zahteva za opravljanje poklica, iz potrebe po vzpostavitvi posebnega odnosa, ki temelji na zaupanju med strokovnjaki in njihovimi strankami, iz njihove vloge pri dostopanju do pravosodja in upravljanju z njim, iz asimetričnih informacij in zunanjih učinkov, ki na splošno vplivajo na opravljanje storitev v pravni stroki? Katere korake in ukrepe za upoštevanje teh posebnosti sektorja načrtuje Evropska komisija?</PARA><PARA>Ali Evropska komisija meni, da sta javno urejanje in samo-upravljanje, ki ga po lastni odgovornosti vzpostavljajo poklicna združenja pravnih poklicev, kot so odvetniki ali notarji, ključnega pomena tako za zagotavljanje neodvisnosti poklicev, ki je v uravnoteženem pravnem sistemu nujna, kot za jamstvo kvalitetno opravljenih storitev, pa tudi za vzpostavljanje posebnih vrednostno utemeljenih standardov ter za zagotavljanje, da se ta ureditev strokovno spoštuje in da vključuje poklicno etiko? Kako namerava Evropska komisija upoštevati te ključne točke?</PARA><PARA>Ali Komisija priznava, da sodna praksa Sodišča državam članicam ne preprečuje uveljavljanja obveznih tarif, ker se člena 81 in 82 Pogodbe uporabljata zgolj za protikonkurenčno delovanje, ki ga podjetja opravljajo na lastno pobudo? </PARA><PARA>Ali Komisija priznava, da smejo države članice določiti obvezne tarife ter pri tem upoštevati splošni interes, interese potrošnikov in zagotoviti visoke moralne, etične in kakovostne standarde, ki jih odvetniki in notarji predstavljajo, njihove stranke pa vanje zaupajo?</PARA></CONTENT></QUEST>