<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0437">H-0437/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: september II 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96910">Judith A. Merkies</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0437">Zadeva: Prihodnji ukrepi EU s področja raziskav in inovacij o zdravem staranju in surovinah</OBJECT><CONTENT><PARA>EU priznava, da je nujno treba rešiti velike družbene težave, kot so podnebne spremembe, iskanje trajnostnih virov energije, demografske spremembe, kot je staranje, ter zahtevo po virih, ki postajajo vse redkejši. Zato, da v praksi izvajamo to, za kar se v teoriji zavzemamo, potrebujemo dobro podprto in ustrezno financirano politiko. Čeprav so te zadeve vse bolj pereče, je dodeljenih proračunskih sredstev vse manj, zato imam, ob upoštevanju strategije Evropa 2020, priprav za osmi okvirni program in prihodnjega sporočila o izgradnji Unije inovacij, za komisarja Geoghegan-Quinna naslednji dve vprašanji: Ob upoštevanju dejstva, da je Komisija zdravo staranje opredelila kot ključno prednostno nalogo, kdaj lahko pričakujemo podroben in specifičen politični predlog in kako bo to podprto z evropskimi, nacionalnimi ali regionalnimi izvršnimi političnimi ukrepi in financiranjem? O popolnoma drugi zadevi: kako bosta učinkovitost virov in nadomestitev visoko tehnoloških redkih snovi vključena na področje raziskav in inovacij?</PARA></CONTENT></QUEST>