<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0283">H-0283/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: junij 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28379">Adam Gierek</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0283">Zadeva: Upravljanje porečij v Evropski uniji</OBJECT><CONTENT><PARA>Zaradi ponavljajočih se poplav v Evropi se je pojavila potreba po transnacionalnem upravljanju porečij na ravni Unije. Tega problema ni mogoče uspešno rešiti le po načelu subsidiarnosti, saj podobno, kot to širše velja za okoljska vprašanja, ne pozna meja. Ustrezna, dolgoročna rešitev problema ni potrebna le zaradi trenutne varnosti, temveč tudi za rešitev perečega vprašanja oskrbe z vodo prihodnjih generacij Evropejcev. Vse kaže na to, da bosta zaradi prihajajočih podnebnih sprememb, ki jih spremlja naraščanje prebivalstva, dostop do pitne vode ter uporaba vode v gospodarstvu in zlasti kmetijstvu postala vse bolj omejena. Voda je v svetu že postala strateška surovina.</PARA><PARA>Kako je mogoče v Evropski uniji na transnacionalni ravni rešiti vodni problem, ki zahteva visoke naložbe in veliko koncentracijo kapitala? Ali porečje reke Odre ne bi moglo služiti kot primer skupnega nemško-poljsko-češkega projekta, ki bi ga financirali iz kohezijskega sklada?</PARA></CONTENT></QUEST>