<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2007-0030">O-0030/07</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="24087">Marcin Libicki</PERSON> in <PERSON ID="4532">Michael Cashman</PERSON>, v imenu <COMMITTEE COMMID="827">Odbora za peticije</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0030">Zadeva: Misija za ugotavljanje dejstev v pokrajinah Andaluzija, Valencia in Madrid</OBJECT><CONTENT><PARA>11. aprila je Odbor za peticije odobril poročilo (PE 386.549) o misiji za ugotavljanje dejstev v pokrajinah Andaluzija, Valencia in Madrid, kar zadeva obsežne urbanistične projekte v teh španskih avtonomnih pokrajinah, o katerih je bilo prejeto veliko peticij. Poročilo je bilo zelo kritično do dejstva, da se s temi obsežnimi urbanističnimi razvojnimi načrti brezobzirno spodkopava osnovna pravica tisočev evropskih državljanov do njihove zakonito pridobljene posesti. Ker postopki niso pregledni, se ne izpolnjujejo evropske direktive o javnih naročilih, ogrožena je oskrba z vodo in izpolnjevanje evropskih direktiv o ravnanju z njo, pogosto pa se tudi ne upoštevajo direktive o zaščiti okolja in biotske raznovrstnosti. Parlament je 13. decembra 2005 z veliko večino sprejel resolucijo o tem vprašanju v zvezi s pokrajino Valencia, kjer se pojavljajo najhujši primeri. Tako poročilo misije za ugotavljanje dejstev kot resolucija Parlamenta sta bili posredovani predsedstvu Sveta in Evropski komisiji.</PARA><PARA>Katere ukrepe je sprejelo predsedstvo Sveta za zagotovitev pravilne uporabe zakonodaje Skupnosti in spoštovanja temeljnih pravic evropskih državljanov, kot je določeno v členu 6 pogodbe o Evropski uniji?</PARA></CONTENT></QUEST>