<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000245">H-000245/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: julij 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28257">Ivo Belet</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000245">Zadeva: Vodenje Mednarodne nogometne zveze</OBJECT><CONTENT><PARA>V zadnjih tednih so Mednarodno nogometno zvezo (FIFA) pretresali škandali o morebitnih nepravilnostih pri postopku izbire organizatorjev svetovnih prvenstev ter pri izvolitvi novega predsednika. Komisija je v svojem sporočilu o evropski razsežnosti v športu (KOM(2011)0012/3) zapisala, da „obstajajo med seboj povezana načela, ki so podlaga za upravljanje športa na evropski ravni, kot je samostojnost v okviru zakona, demokracija, preglednost in odgovornost pri odločanju“.</PARA><PARA>Ali se Komisija strinja, da notranja organizacija pri Mednarodni nogometni zvezi ni v skladu s temi načeli? Ali jo je pripravljena pozvati, naj opravi resnično neodvisno preiskavo domnevnih nepravilnosti? Ali se Komisija strinja, da je treba stike z Mednarodno nogometno zvezo začasno prekiniti, vse dokler ta svoje notranje organizacije ne bo uskladila z načeli dobrega upravljanja?</PARA></CONTENT></QUEST>