<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0007">O-0007/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1061">Lissy Gröner</PERSON>, <PERSON ID="4423">Amalia Sartori</PERSON>, <PERSON ID="1059">Hiltrud Breyer</PERSON>, <PERSON ID="28134">Eva-Britt Svensson</PERSON>, <PERSON ID="28358">Konrad Szymański</PERSON>, <PERSON ID="28334">Urszula Krupa</PERSON>, <PERSON ID="28211">Lydia Schenardi</PERSON> in <PERSON ID="28128">Maria Carlshamre</PERSON>, v imenu <COMMITTEE COMMID="826">Odbora za pravice žensk in enakost spolov</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0007">Zadeva: Ukrepi po 4. svetovni konferenci o ženskah (Peking + 10)</OBJECT><CONTENT><PARA>Evropski parlament je 18. maja 2000 sprejel resolucijo o izhodiščih za ukrepanje<FNREF/>, sprejetih v Pekingu. V luči te resolucije in 12 kritičnih področij, izpostavljenih v izhodiščih za ukrepanje:</PARA><PARA>ŽENSKE IN ZAPOSLOVANJE: Kateri ukrepi so predvideni za odpravljanje razlik med spoloma na področju osebnih prejemkov ter na področju zaposlovanja in brezposelnosti? Ali namerava Komisija predlagati zakonodajne ukrepe, namenjene usklajevanju zasebnega in delovnega življenja? </PARA><PARA>ŽENSKE IN ODLOČANJE Ali namerava Komisija predlagati zakonodajne ukrepe za doseganje enakopravnosti spolov pri postopkih sprejemanja odločitev? Kateri ukrepi so bili sprejeti za izvajanje Priporočila Sveta z dne 2. decembra 1996 o uravnoteženi udeležbi žensk in moških pri postopkih sprejemanja odločitev?</PARA><PARA>NASILJE NAD ŽENSKAMI: Ali namerava Komisija razglasiti leto 2006 za Evropsko leto boja proti nasilju nad ženskami in organizirati večletne kampanje proti nasilju nad ženskami? Ali Komisija meni, da obstaja povezava med prostitucijo in trgovanjem z ljudmi ter kateri ukrepi bodo sprejeti za boj proti trgovanju z ljudmi?</PARA><PARA>ŽENSKE IN ZDRAVJE: Kateri ukrepi so bili sprejeti, da bi zagotovili upoštevanje zdravstvenih potreb tako žensk kot moških, zlasti glede obravnave spolno prenosljivih bolezni, HIV/AIDS-a in zdravstvenih vprašanj v zvezi s spolnostjo in reprodukcijo?</PARA><PARA>ŽENSKE IN IZOBRAŽEVANJE: Kateri ukrepi so predvideni za okrepitev prispevka vseživljenjskega učenja in poklicnega usposabljanja k pospeševanju dostopa žensk do kvalificiranih delovnih mest ter za zagotavljanje enakopravnosti spolov pri izobraževanju?</PARA><PARA>ŽENSKE IN MEDIJI: Kako namerava Komisija vzpostaviti ravnotežje med svobodo izražanja posameznika/svobodo tiska in pravico do enakopravnosti spolov ter človeškega dostojanstva?</PARA><PARA>ŽENSKE IN RAZVOJ: Kateri ukrepi so bili sprejeti za vključitev vprašanja enakosti spolov v razvojno politiko sodelovanja EU in še posebej v odgovor EU na cilje tisočletja ZN?</PARA><PARA>PRAVICE ŽENSK IN ČLOVEKOVE PRAVICE: Kako bo Komisija pri vzpostavljanju agencije EU za človekove pravice vključila svojo politiko enakopravnosti spolov v politiko človekovih pravic, da bi izpostavila posebno kršenje človekovih pravic, ki ga doživljajo ženske?</PARA><PARA>IZVAJANJE: Ali Komisija namerava pripraviti poročilo o izvajanju pekinških izhodišč za ukrepanje v Evropski uniji, vključno s podatki, razdeljenimi po spolu, kazalci in jasnim časovnim razporedom za njihovo izvajanje? Kaj namerava Komisija predlagati kot nadaljnjo strategijo na podlagi indikatorjev, ki so jih določila razna predsedstva EU?</PARA><FN FNID="FN2">  UL C59 23.2.2001, str. 258.</FN></CONTENT></QUEST>