<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0105">O-0105/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="4453">Luisa Morgantini</PERSON>, v imenu <COMMITTEE COMMID="809">Odbora za razvoj</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0105">Zadeva: Revizija Cotonoujskega sporazuma</OBJECT><CONTENT><PARA>Spremenjeni Sporazum iz Cotonouja za razliko od prejšnjih sporazumov ne vsebuje določb, ki bi urejale finančni okvir.  Pogajanja o tej točki še niso zaključena, deloma zaradi še vedno odprte razprave glede vključitve ERS v proračun in glede finančnega načrta. Nov večletni finančni okvir se mora začeti 1. januarja 2008.</PARA><PARA>S Prilogo 1a spremenjenega Sporazuma iz Cotonouja je opredeljeno zgolj naslednje: „V tem novem obdobju bo Evropska unija obdržala pomoč državam AKP vsaj v takem obsegu, kot je pomoč 9. Evropskega razvojnega sklada, pri čemer niso všteta neporabljena sredstva; na podlagi ocen Skupnosti je treba upoštevati učinke inflacije, rast v Evropski uniji in širitev na 10 novih držav.“</PARA><PARA>Po zaključku pogajanj o spremembi Sporazuma iz Cotonouja so se države članice med zasedanjem Evropskega sveta 16. in 17. junija 2005, na konferenci Združenih narodov o razvojnih ciljih tisočletja ali znotraj skupine G8 zavezale, da bodo bistveno povečale sredstva za uradno razvojno pomoč.</PARA><PARA>Svet si je zadal nalogo, da do 30. septembra 2005 v skladu s spremenjenim Sporazumom iz Cotonouja opredeli natančen znesek večletnega finančnega načrta sodelovanja in obdobje njegove uporabe. </PARA><PARA>Evropski parlament v postopku privolitve ne more podati svojega mnenja o spremenjenem Sporazumu iz Cotonouja vse dokler znesek ni natančno določen.</PARA><PARA>Ali torej Svet lahko pojasni, zakaj do 30. septembra ni posredoval zneska večletnega finančnega načrta in v kakšni fazi so priprave za njegovo določitev?</PARA><PARA>Ali Svet dalje lahko obrazloži, kako namerava pri večletnem finančnem načrtu sodelovanja AKP upoštevati nedavno sprejete politične zaveze o bistvenem povečanju uradne razvojne pomoči?</PARA></CONTENT></QUEST>