<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0117">O-0117/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1946">Annemie Neyts-Uyttebroeck</PERSON>, <PERSON ID="39713">Renate Weber</PERSON>, <PERSON ID="4241">Johan Van Hecke</PERSON>, <PERSON ID="28477">Fiona Hall</PERSON> in <PERSON ID="4541">Elizabeth Lynne</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0117">Zadeva: Kodeks ravnanja EU za izvoz orožja - kako najti učinkovit način za omejitev nezakonitega prometa z orožjem</OBJECT><CONTENT><PARA>Svet je 8. junija 1998 sprejel kodeks ravnanja Evropske unije za izvoz orožja (kodeks ravnanja). Evropski svet po desetih letih še ni sprejel skupnega stališča o tem vprašanju.</PARA><PARA>Mednarodni mirovni raziskovalni inštitut v Stockholmu je v svoji publikaciji o pogledih na mir in varnost (Stockholm International Peace Research Institute Insights on Peace and Security) nedavno objavil poročilo, v katerem raziskuje vpliv predpisov EU o varnosti v zračnem prometu na dejavnosti letalskih prevoznikov tovora, za katere se sumi, da so vpleteni v škodljivo trgovino z orožjem. V poročilu predstavljeni statistični podatki kažejo, da predpisi EU o varnosti v zračnem prometu od leta 2006 prepovedujejo ali omejujejo dostop 80 letalskim prevoznikom, ki so bili omenjeni v poročilih Združenih narodov in drugih poročilih o trgovanju orožja. Iz poročila je razvidno tudi, da letalski prevozniki, ki so vpleteni v nezakonito trgovino z orožjem, nenehno kršijo mednarodne predpise o varnosti v zračnem prometu, kar kaže na pomembnost stroge uporabe nadzornih mehanizmov EU za varnost v zračnem prometu. Ti predpisi se ne izkoristijo v zadostni meri, so pa obetavno orodje za zajezitev pretoka nezakonite in škodljive trgovine z orožjem.</PARA><PARA>1. Ali je predvidena uvrstitev skupnega stališča o izvozu orožja na dnevni red Sveta za splošne zadeve?</PARA><PARA>2. Ali glede na omenjeno poročilo Mednarodnega mirovnega raziskovalnega inštituta v Stockholmu o vplivu predpisov EU o varnosti v zračnem prometu na dejavnosti letalskih prevoznikov tovora, za katere se sumi, da so vpleteni v škodljivo trgovino z orožjem, menite, da je primerno razmisliti o sprožitvi postopka za SPREMEMBO ALI nadaljnjo zaostritev obstoječih predpisov o varnosti v letalskem prometu ter ustrezno okrepitev varnostnih standardov v morskem prometu, da bi zajezili nezakonit prevoz orožja z nevarnimi prevoznimi sredstvi?</PARA></CONTENT></QUEST>