<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0011">O-0011/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1926">Karin Riis-Jørgensen</PERSON> in <PERSON ID="4541">Elizabeth Lynne</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0011">Zadeva: Ukrepi EU proti trgovini z ljudmi in razglasitev dneva proti trgovini z ljudmi</OBJECT><CONTENT><PARA>Boj proti trgovini z ljudmi je upravičeno ena prednostnih nalog EU, za preprečevanje tega problema pa je bila sprejeta vrsta ukrepov. Direktiva Sveta 2004/81/ES<FNREF/> o dovoljenju za prebivanje, izdanem prebivalcem tretjih držav, ki so žrtve nedovoljene trgovine z ljudmi, in okvirni sklep Sveta o boju proti trgovanju z ljudmi 2002/629/JHA<FNREF/> sta med glavnimi instrumenti, skupaj s programom Daphne, za ukrepanje proti nezakonitemu priseljevanju in organiziranemu kriminalu.</PARA><PARA>Lahko Komisija navede, katere države članice že ravnajo v skladu z Direktivo Sveta 2004/81/ES o dovoljenju za prebivanje, izdanem prebivalcem tretjih držav, ki so žrtve nedovoljene trgovine z ljudmi, in kako (trajanje dovoljenja, pogoji za njegovo pridobitev itd.)?</PARA><PARA>Okvirni sklep Sveta o boju proti trgovanju z ljudmi 2002/629/JHA določa, da morajo države članice akt začeti izvajati do 1.8.2004 in da mora Svet do 1.8.2005 na podlagi pisnega poročila Komisije pripraviti ocenjevalno poročilo o njihovih ukrepih. Je Komisija pripravila to poročilo? Če ne, zakaj? Katere države članice izvajajo sklep in kako? Katere ga ne in zakaj?</PARA><PARA>Bo EU ukrepala in zagotovila, da bodo Konvencijo Sveta Evrope o ukrepih proti trgovini z ljudmi in konvencijo ZN na isto temo ratificirale vse države članice?</PARA><PARA>Evropski parlament je v svojem nedavnem poročilu o trgovini z ljudmi predlagal razglasitev dneva proti trgovini z ljudmi, da bi povečali ozaveščenost o tej temi, ter uvedbo brezplačnih telefonskih linij za pomoč. Se Komisija strinja, da bi te pobude uresničili letos?</PARA><PARA>Evropski parlament je tudi pozval k zbiranju podatkov o trgovini z ljudmi. Katere pobude bo Komisija sprejela na tem področju? Bo pripravila predlog uredbe o statističnih podatkih Skupnosti o trgovini z ljudmi, kot je to naredila za selitve in mednarodno zaščito, ali pa bi se strinjala z razširitvijo področja uporabe zadnje pobude, da bi ta vključevala tudi trgovino z ljudmi? </PARA><PARA>Kako namerava Komisija zagotoviti, da bosta Eurojust in Europol dejavneje udeležena v boju proti trgovini z ljudmi, in izboljšati delovanje policije na nacionalni ravni?</PARA><FN FNID="FN35">  UL L 261, 6.8.2004, str. 19.</FN><FN FNID="FN36">  UL L 203, 1.8.2002, str. 1.</FN></CONTENT></QUEST>