<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000236">O-000236/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28409">Raül Romeva i Rueda</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="96821">Rui Tavares</PERSON>, <PERSON ID="4531">Jean Lambert</PERSON>, <PERSON ID="96728">Barbara Lochbihler</PERSON>, <PERSON ID="96745">Catherine Grèze</PERSON>, <PERSON ID="96868">Karima Delli</PERSON>, <PERSON ID="96732">Malika Benarab-Attou</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000236">Zadeva: Pravice Romov v EU - spoprijemanje s sovraštvom do Romov</OBJECT><CONTENT><PARA>Okvir EU za nacionalne romske strategije je bil predstavljen aprila 2011, maja ga je Svet v svojih sklepih pozdravil, Evropski svet pa ga je potrdil 24. junija. Države članice morajo vzporedno s cilji EU 2020 oblikovati strategije za vključitev Romov ter jih do konca leta 2011 predložiti Komisiji. Čeprav je okvir EU za nacionalne romske strategije med dokumenti, ki jih je Komisija pripravila za izboljšanje socialno-ekonomske vključenosti 10–12 milijonov evropskih Romov, najnaprednejši, v njem ni protidiskriminacijskih ciljev in ukrepov za boj proti sovraštvu do Romov, ki so danes bolj potrebni kot kdajkoli prej. Priča smo nenehnemu porastu nestrpnosti (sovraštva proti Romom) in naraščanju fizičnega nasilja nad Romi, kar se v zadnjem času dogaja v številnih državah članicah EU. Pogosto so storilci v rasističnih napadih, usmerjenih proti Romom in romskim soseskam, rasistične skupine, nogometni navijači, neonacisti in skrajnodesničarske skupine.</PARA><PARA>Katere ukrepe bo glede na navedeno Svet sprejel, da bi zaščitil pravice in svoboščine Romov kot evropskih državljanov? Katere ukrepe je sprejel, da bi vlade pripravil do tega, da ustrezno ukrepajo proti vsaki obliki nasilja nad Romi in zagotovijo spoštovanje pravne države tudi takrat, ko so žrtve Romi? Kako si Svet prizadeva olajšati postopek priprave nacionalnih romskih strategij v državah članicah EU? Kakšni ukrepi so bili sprejeti za odpravo primerov protiromske politike, kot so ponavljajoči se izgoni Romov?</PARA></CONTENT></QUEST>