<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000191">O-000191/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4542">Timothy Kirkhope</PERSON><BRK/>v imenu skupine <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000191">Zadeva: Protikorupcijski ukrepi</OBJECT><CONTENT><PARA>Komisija je 6. junija 2011 sprejela protikorupcijski zakonodajni sveženj, ki vsebuje sporočilo o boju proti korupciji v EU, sklep o uvedbi mehanizma poročanja EU o boju proti korupciji, poročilo o izvajanju Okvirnega sklepa Sveta 2003/568/PNZ o boju proti korupciji v zasebnem sektorju in poročilo o načinih sodelovanja Evropske unije v Skupini držav proti korupciji (GRECO) pri Svetu Evrope.</PARA><PARA>Parlament pozdravlja ta protikorupcijski sveženj, ki upošteva visoke stroške korupcije (ocenjene na 120 milijard EUR letno), njeno izkrivljanje gospodarstva, konkurence in notranjega trga, ter trdno prepričanje državljanov, da mora EU začeti boj proti korupciji (78 %, anketa Eurobarometer iz decembra 2009).</PARA><PARA>1.  Kako bo Komisija v svojem mehanizmu poročanja preverjala, ocenjevala in obravnavala glavno vprašanje, t.j. uspešno izvajanje protikorupcijske zakonodaje, vključno z izvajanjem odvračalnih sankcij, glede na to, da takšne zakonodaje trenutno ni ali pa se izvaja neenakomerno?</PARA><PARA>2.  Ali bo Komisija na podlagi člena 83(1) PDEU sprejela minimalna pravila o opredelitvi korupcije in kaznih zanjo, glede na čezmejne posledice korupcije in posledice za notranji trg?</PARA><PARA>3.  Kako bo Komisija v ta prizadevanja vključila Parlament?</PARA></CONTENT></QUEST>