<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000076">O-000076/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96837">Petra Kammerevert</PERSON>, <PERSON ID="96718">Olga Sehnalová</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000076">Zadeva: Javna posvetovanja in njihova razpoložljivost v vseh jezikih EU</OBJECT><CONTENT><PARA>Evropska unija kljub prizadevanjem za okrepitev neposredne demokracije v EU za mnoge državljane ostaja oddaljen subjekt. V poročilu o državljanstvu EU iz leta 2010 je navedeno, da je vključevanje evropskih državljanov bistvenega pomena za uspeh teh prizadevanj; vključevati se morajo kot akterji v evropskem projektu, ne le kot pasivni upravičenci do pravic.</PARA><PARA>Komisija se je v odgovoru na prejšnje vprašanje o javnem posvetovanju (<ANCHOR ID="1" FAMILY="WQ" TYPE="E" YEAR="2011" NUMBER="002327">E-002327/2011</ANCHOR>) zavezala, da bo leta 2011 pregledala svojo politiko o posvetovanju.</PARA><PARA>Kdaj bodo na voljo rezultati napovedanega pregleda? Kako namerava Komisija bolje izrabiti posvetovalne možnosti v posameznih državah članicah (ena od točk pregleda)?</PARA><PARA>Udeleženci foruma o enotnem trgu, ki je potekal oktobra 2011, so v sklepni krakovski izjavi zapisali, da bi morala biti posvetovanja bolj proaktivna, organizirana v partnerstvu z drugimi nacionalnimi in lokalnimi zainteresiranimi strani, tudi z nevladnimi organizacijami, sindikati, mediji in drugimi oblikovalci javnega mnenja. V izjavi so tudi pozvali, naj bodo posvetovanja na voljo v vseh jezikovnih različicah in dostopna za povprečnega državljana.</PARA><PARA>Kako se namerava Komisija odzvati na poziv iz krakovske izjave k boljši pripravi javnih posvetovanj?</PARA><PARA>Komisija je predlagala, naj bo leto 2013 evropsko leto državljanov, da bi izboljšali poznavanje prednosti in pravic, ki izhajajo iz državljanstva EU, in spodbudili njihovo udeležbo pri določanju politike Unije.</PARA><PARA>Katere druge ukrepe v zvezi s tem namerava sprejeti za premostitev vrzeli pri obveščanju in informiranju, ki ločuje državljane in EU?</PARA></CONTENT></QUEST>