<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0196">O-0196/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96737">Nicole Kiil-Nielsen</PERSON>, <PERSON ID="96740">Yannick Jadot</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0196">Zadeva: Direktiva o varstvu voda pred onesnaževanjem z nitrati iz kmetijskih virov (91/676/EGS) in dodeljevanje evropskih sredstev na področju kmetijstva in morja - Bretanja (Francija)</OBJECT><CONTENT><PARA>Na tisoče ton zelenih alg že več desetletij vsako leto naplavi na bretonske plaže v Franciji in se bujno razrašča v plitkih zalivih obale zaradi velike koncentracije nitratov. Te alge, ki so v določenih količinah lahko smrtonosne, pa so zgolj vidni del številnih primerov okoljske škode v Bretanji. Ti preprečujejo trajnosten in solidaren razvoj regije in so posledica dejstva, da Francija ne spoštuje zakonodaje Unije, zlasti direktive 91/676/EGS o varstvu voda pred onesnaževanjem z nitrati iz kmetijskih virov.</PARA><PARA>Francija z odklanjanjem izvajanja učinkovitih ureditvenih, nadzornih in finančnih ukrepov, namenjenih iskanju rešitve za to onesnaževanje, krši evropske predpise.</PARA><PARA>Upravno sodišče v Rennesu, nato pa še upravno pritožbeno sodišče v Nantesu sta ugotovili, da je Francija odgovorna za onesnaževanje obale z razkrojem zelenih alg. Ker niti francoska vlada niti državne službe na teh območjih niso sprejele sklepov, so državljani, ki jih zastopajo stranki Europe Ecologie-les Verts in Union démocratique bretonne ter bretonska združenja, v začetku novembra pri Evropski komisiji vložili pritožbo zaradi kršitev Francije.</PARA><PARA>Kako se namerava Komisija odzvati na to pritožbo?</PARA><PARA>Francija ne spoštuje direktive 91/676/EGS o varstvu voda pred onesnaževanjem z nitrati iz kmetijskih virov. Zaradi neupoštevanja načela ravnotežja pri gnojenju prihaja do razpršenega onesnaževanja morskega okolja, ki se uporablja kot odlagališče za 75.000 ton nitratov na leto, kar povzroča razvoj zelenih alg.</PARA><PARA>Katere ukrepe namerava Komisija sprejeti, da bo Francija spoštovala direktivo?</PARA><PARA>Dovoljenja, ki jih je Francija izdala področju kmetijstva in morja, ne spoštujejo francoskega prava, kršijo pa tudi evropsko pravo. Pogoj za dodelitev evropskih sredstev je popolno spoštovanje prava EU. Francija z nezakonito izdajo dovoljenj za nekatere dejavnosti dejansko na nedovoljen način dodeljuje sredstva EU.</PARA><PARA>Kaj namerava storiti Komisija, da bi napravila konec tem odklonom?</PARA></CONTENT></QUEST>