<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000129">O-000129/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="37676">Søren Bo Søndergaard</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="96821">Rui Tavares</PERSON>, <PERSON ID="28514">Kyriacos Triantaphyllides</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000129">Zadeva: Evropski nalog za prijetje</OBJECT><CONTENT><PARA>Komisija je pred kratkim objavila poročilo o izvrševanju evropskega naloga za prijetje (KOM(2011)0175), v katerem je izpostavila vrsto ponavljajočih se neuspehov v zvezi z izvrševanjem evropskega naloga za prijetje. Gre denimo za vprašanje uporabe evropskega naloga za prijetje za lažja kazniva dejanja, ne da bi se ustrezno presodilo, ali je predaja sorazmerna, ter ne glede na človeške in finančne stroške (ki so ocenjeni na 25.000 EUR za vsak postopek predaje), in za vprašanje nesprejemljivih pogojev bivanja v času odvzema prostosti, ki lahko pomenijo ponižujoče ali nečloveško ravnanje in torej predstavljajo kršitev Evropske konvencije o človekovih pravicah (člen 3) in Evropske listine o temeljnih pravicah (člen 4) ter resno spodkopavajo zaupanje v ustrezno ravnanje z zaporniki, na katerem temelji evropski nalog za prijetje.</PARA><PARA>– Ali se Komisija strinja, da bi sorazmernost morala biti ključno merilo za vsak evropski nalog za prijetje, ki se izda, ter da lahko država izvršiteljica zavrne izvršitev evropskega naloga za prijetje, če le-ta ne prestane uspešno testa sorazmernosti, denimo v primerih lahkih kaznivih dejanj, ki so kot taka opredeljena v nacionalnem pravu? Ali namerava Komisija vzporedno z navodili Sveta pojasniti in spodbuditi sestavo smernic za preverjanje sorazmernosti evropskega naloga za prijetje?</PARA><PARA>– Kako bo Komisija zagotovila, da imajo osebe, za katere velja evropski nalog za prijetje, dejansko pravico izpodbijati nalog v državi izdajateljici in v državi izvršiteljici, ter da odločitev, da se evropski nalog za prijetje ne izvrši, pomeni tudi odstranitev schengenskega opozorila?</PARA><PARA>– Ali se Komisija strinja, da nesprejemljive življenjske razmere v zaporih povzročajo, da ni potrebnega vzajemnega zaupanja v kazenskopravne standarde drugih držav, in ali se strinja, da če se življenjske razmere v zaporih v Evropski uniji ne izboljšajo, imajo sodišča <I>de facto</I> podlago, da ustavijo izvrševanje evropskega naloga za prijetje, da zaščitijo temeljne človekove pravice?</PARA></CONTENT></QUEST>