<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0078">O-0078/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1952">Jan Marinus Wiersma</PERSON>, <PERSON ID="4469">Claudio Fava</PERSON>, <PERSON ID="34232">Kristian Vigenin</PERSON>, <PERSON ID="4436">Gianni Pittella</PERSON>, <PERSON ID="33990">Adrian Severin</PERSON> in <PERSON ID="28200">Katalin Lévai</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0078">Zadeva: Oblikovanje baze podatkov s prstnimi odtisi Romov v Italiji</OBJECT><CONTENT><PARA>– ker je italijanska vlada sprejela izpeljane izvršilne ukrepe, ki predvidevajo zbiranje prstnih odtisov romskih otrok in register romskih družin v večjih mestih, in ker policija že izvaja vrsto preverjanj v romskih naseljih, zlasti v Milanu, ki vključujejo postopke odvzema prstnih odtisov;</PARA><PARA>– ker je italijanski minister za notranje zadeve napovedal namero razširitve odvzemanja prstnih odtisov mladoletnih Romov na vse občine, po tem ko bo sprejet zakonodajni paket „o varnosti“, da bi se oblikovala nacionalna zbirka podatkov o Romih za namene identifikacije; ker bodo zbirko podatkov hranili italijanski organi kazenskega pregona pod nadzorom prefektov, ki so bili z dekretom že imenovani za „izredne komisarje za romsko krizo“ in so jim bila podeljena izredna pooblastila;</PARA><PARA>– ker je rimski prefekt že izjavil, da ne bo jemal prstnih odtisov romskih otrok, in je glede tega izrazilo pomisleke več prefektov;</PARA><PARA>– ker so Svet Evrope, UNICEF, italijanski nadzornik za varstvo podatkov, italijanska judovska skupnost in predsednik pastoralnega sveta za migrante pri Svetem sedežu skupaj s sindikati in opozicijskimi strankami izrazili resne pomisleke glede tega zbiranja podatkov, pri katerem se zdi, da gre za register prebivalstva, ki temelji na narodnosti pripadnosti in je v domeni organov kazenskega pregona;</PARA><PARA>– ker člen 13 PES omogoča ukrepanje ES za preprečitev in odpravo diskriminacije, ki med drugim temelji na narodnostnem izvoru in rasi;</PARA><PARA>prosi Komisijo:</PARA><PARA>1. Naj oceni, če ukrepi, ki jih je opredelila italijanska vlada, za odvzem prstnih odtisov Romov in oblikovanje biometrične zbirke podatkov Romov, lahko predstavljajo primer diskriminacije, ki temelji na rasi, narodnostnem izvoru in narodnostni ter je to treba preprečiti ali odpraviti, za kar lahko Skupnost ukrepa v skladu s členom 13. PES.</PARA><PARA>2. Naj oceni, če je zbiranje prstnih odtisov Romov in oblikovanje zbirke podatkov o Romih mogoče obravnavati kot skladno s temeljnimi pravicami iz listine EU in iz evropske konvencije o varstvu človekovih pravic in temeljnih svoboščin, za kateri so Unija in njene država članice, v skladu s členom 6 PEU, obvezane, da ju podpirajo in spoštujejo. Oceni naj tudi, če se pri tem kot pomembno postavlja tudi katero koli drugo vprašanje v okviru mednarodnega prava.</PARA><PARA>3. Naj oceni, če bi morala o svojih pomislekih govoriti z italijanskimi oblastmi, in ukrepa skladno s svojimi pristojnostmi, da se prepreči vsakovrstna diskriminacija Romov v Italiji ter zagotovi spoštovanje temeljnih pravic in spodbudijo ukrepi za integracijo.</PARA></CONTENT></QUEST>