<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000136">O-000136/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v imenu <COMMITTEE COMMID="2878">Odbora za peticije</COMMITTEE></TI-AUTHOR></TI><OBJECT OBJID="OBJ000136">Zadeva: Svoboda nezdruževanja (peticija št. 0901/2008)</OBJECT><CONTENT><PARA>Leta 2008 je švedsko združenje krščanskih poslovnežev predložilo peticijo (št. 0901/2008), v kateri je navedlo, da so bili njegovi člani žrtve groženj in ustrahovanj, ker zaradi verskih razlogov niso hoteli podpisati kolektivnih pogodb, sklenjenih s švedskimi sindikati. Pobudniki peticije so poudarili, da njihova podjetja izpolnjujejo vse zakonske zahteve ter da ponujajo enake, če ne celo boljše, delovne pogoje kot druga podjetja. </PARA><PARA>Prav tako trdijo, da so švedski sindikati v tej zadevi nesorazmerno strogi ter da je svoboda nezdruževanja pravica posameznika, ki je povsem enakovredna svobodi združevanja. </PARA><PARA>V tem primeru gre za spodbijanje svobode posameznikov, da se iz verskih razlogov ne pridružijo kolektivnim združenjem ali kolektivnim pogodbam (negativna svoboda združevanja). Zato pobudniki peticije menijo, da je negativna svoboda združevanja absolutna pravica in da jo je zato treba zaščititi.</PARA><PARA>– Ali se Komisija strinja, da je negativna svoboda združevanja temeljna in absolutna pravica v okviru pogodb ter drugih ustreznih konvencij in sporazumov, ki so obvezujoči za države članice EU?</PARA><PARA>– Ali se strinja, da je negativna svoboda združevanja enako pomembna kakor pozitivna svoboda združevanja in da jo je treba zaščititi?</PARA><PARA>– Ali v zvezi s svobodo nezdruževanja meni, da je švedska zakonodaja o delovnih razmerjih popolnoma v skladu s črko in duhom pogodb ter drugih ustreznih konvencij in sporazumov, ki so obvezujoči za države članice EU?</PARA></CONTENT></QUEST>