<QUEST><TI><TI-INTRO>USTNO VPRAŠANJE <QREF QID="H-2010-0257">H-0257/10</QREF></TI-INTRO><TI-SESSION>v času vprašanj, na delnem zasedanju junija 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="28115">Mairead McGuinness</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0257">Zadeva: Strukturni skladi EU - financiranje izključevanja</OBJECT><CONTENT><PARA>EU kot podpisnica konvencije Združenih narodov o pravicah invalidov v svoji strategiji o invalidnosti odraža njene osrednje elemente – boj proti diskriminaciji, enake možnosti in aktivne ukrepe vključevanja.</PARA><PARA>Marca 2010 je bila Komisija zastopana na konferenci v Bruslju, ki jo je gostila evropska koalicija za bivanje v skupnosti in na kateri je bila obravnavana tema „Financiranje izključevanja ob spodbujanju vključevanja? Uporaba sredstev Evropske unije za ohranjanje institucionalizacije invalidnih oseb“.</PARA><PARA>Komisija je seznanjena s pomisleki nevladnih organizacij, da se sredstva iz evropskih strukturnih skladov uporabljajo za obnavljanje obstoječih ali izgradnjo novih ustanov za dolgotrajno bivanje invalidnih oseb, kar je v nasprotju s pravicami teh državljanov.</PARA><PARA>Kakšne ukrepe bo Komisija – glede na močno sovpadanje ciljev splošne strategije EU o invalidnosti in konvencije Združenih narodov – sprejela za reševanje tega problema in zagotavljanje, da se sredstva EU ne uporabljajo na tak neprimeren način, temveč se raje usmerjajo v zagotavljanje bivanja v skupnostih za invalidne osebe?</PARA></CONTENT></QUEST>