<QUEST><TI><TI-INTRO>USTNO VPRAŠANJE <QREF QID="H-2005-0541">H-0541/05</QREF></TI-INTRO><TI-SESSION>v času vprašanj, na delnem zasedanju julija 2005</TI-SESSION><TI-RULES-EP>v skladu s členom 109 Poslovnika</TI-RULES-EP><TI-AUTHOR>predložil <PERSON ID="23691">Jelko Kacin</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0541">Zadeva: Težave ponudnikov iger na srečo pri oglaševanju svoje dejavnosti v drugih državah članicah EU</OBJECT><CONTENT><PARA>V zadnjem času se nekateri ponudniki iger na srečo soočajo s težavami na področju oglaševanja svoje dejavnosti v drugih državah članicah EU. S takšnimi problemi se srečujejo tudi slovenski igralniški operaterji, ki želijo svojo dejavnost oglaševati v sosednji Republiki Avstriji. Avstrija je leta 2003 spremenila nacionalno zakonodajo in uzakonila prepoved oglaševanja vseh iger na srečo, ki se ne izvajajo na njenem ozemlju.</PARA><PARA>Na podlagi 56. člena Zakona o igrah na srečo Republika Avstrija prepoveduje oglaševanje igralniških storitev ponudnikom drugih držav članic EU medtem, ko sama dovoljuje oglaševanje teh istih storitev domačim igralniškim operaterjem, ki lahko svoje storitve nemoteno oglašujejo tako v starih kot novih članicah EU.</PARA><PARA>Menim, da ta določba avstrijske zakonodaje ni v skladu s pravnim redom EU, saj diskriminira na podlagi državljanstva oz. države izvajalca storitev. Zanima me, kaj bo Evropska komisija storila, da bi Republika Avstrija prenehala s tem diskriminatornim ravnanjem do začetka njenega predsedovanja EU v začetku leta 2006.</PARA></CONTENT></QUEST>