<QUEST><TI><TI-INTRO>USTNO VPRAŠANJE <QREF QID="H-2009-0474">H-0474/09</QREF></TI-INTRO><TI-SESSION>v času vprašanj, na delnem zasedanju januarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="96663">Morten Messerschmidt</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0474">Zadeva: Grožnja Turčije o prepovedi vstopa v državo Geertu Wildersu</OBJECT><CONTENT><PARA>Turška vlada je zagrozila, da bo zavrnila vstop v državo celotni delegaciji nizozemskih parlamentarcev, če se bo obiska, predvidenega v januarju 2010, udeležil Geert Wilders, vodja Stranke za svobodo.</PARA><PARA>Po mnenju predlagatelja vprašanja je turška grožnja groteskna glede na to, da bo nizozemska delegacija obiskala državo, ki želi vstopiti v EU in od katere bi torej pričakovali temeljno razumevanje vrednot, kot sta demokracija in svoboda izražanja.</PARA><PARA>Sicer pa je grožnja prišla s strani turškega zunanjega ministra, ki pripada vladni islamistični stranki.</PARA><PARA>Ali Komisija meni, da je grožnja turške vlade o zavrnitvi vstopa v Turčijo nizozemskemu politiku, ki ga je izvolilo ljudstvo, odraz razsvetljenega in demokratičnega razmisleka, kar naj bi bil med temeljnimi merili za vstop države v EU? Ali Komisija meni tudi, da je to dejanje skladno z zahtevami o demokraciji, pravni družbi in človekovih pravicah, zajetimi v Københavnskih merilih?</PARA><PARA>Vprašanje se nanaša na članek z naslovom „Turčija grozi Wildersu s prepovedjo vstopa“ v časopisu Jyllands-Posten z dne 26. novembra 2009.</PARA></CONTENT></QUEST>